qundao/data-zh-poetry huggingface dataset:
上方僧京师识面短句二首·其一
作者：陈舜俞
朝代：宋
体裁：七言绝句

乱云峰顶紫田翁，二十年前辇寺逢。怪我无成头白早，千金散尽学屠龙。
上方僧京师识面短句二首·其二
作者：陈舜俞
朝代：宋
体裁：七言绝句

老僧曾住日边寺，惯识金鞍马上人。云外不知人易老，从头相问尽埃尘。
上方化成院
作者：陈舜俞
朝代：宋
体裁：七言绝句

琅函密锁君王字，石壁仍刊宰相诗。无限幽光动岩谷，山深惟有白云知。
东台
作者：陈舜俞
朝代：宋

筑台俯园木，亦既覆华宇。主翁达生者，作诗榜门户。谓台乃主人，吾身同逆旅。台还谓公言，无易浪称与。天地犹大块，况此一抔土。我昔未为台，蚁垤动欲雨。翁欲事畚筑，金锤莫论堵。轩陛因冠带，松筠渐俦侣。万物固何常，今日乃前古。高岸化深谷，白波起桑圃。短长虽有间，相去能几许。翁閒宾客至，只此见芳醑。翁仁妻孥乐，且以馔肥羜。高明照图史，启塞顺寒暑。鄙夫不能此，蟋蟀赋其除。台公默相忘，勿复问宾主。
东台
作者：陈舜俞
朝代：宋

筑台俯园木，亦既覆华宇。
主翁达生者，作诗牓门户。
谓台乃主人，吾身同逆旅。
台还谓公言，无易浪称与。
天地犹大块，况此一抔土。
我昔未为台，蚁垤动欲雨。
翁欲事畚筑，金锤莫论堵。
轩陛因冠带，松筠渐俦侣。
万物固何常，今日乃前古。
高岸化深谷，白波起桑圃。
短长虽有间，相去能几许。
翁閒宾客至，只此见芳醑。
翁仁妻孥乐，且以馔肥羜。
高明照图史，启塞顺寒暑。
鄙夫不能此，蟋蟀赋其除。
台公默相忘，勿復问宾主。
东庵
作者：陈舜俞
朝代：宋

已怜门巷林中出，况复轩窗水畔开。冷淡山光明枕簟，动摇波影上樽罍。坐看天际孤舟失，惯见桑阴五马来。长恨夕阳吟不足，阑干留共月徘徊。
东庵
作者：陈舜俞
朝代：宋

已怜门巷林中出，况復轩窗水畔开。
冷淡山光明枕簟，动摇波影上樽罍。
坐看天际孤舟失，惯见桑阴五马来。
长恨夕阳吟不足，阑干留共月徘徊。
东林寺
作者：陈舜俞
朝代：宋

白发老僧安住处，青衫司马爱閒来。松嫌天近株株短，花待春归款款开。堪信壶中藏日月，谁知云外有楼台。官卑合是寻山客，不见芳菲意懒回。
东林寺
作者：陈舜俞
朝代：宋

白髪老僧安住处，青衫司马爱閒来。
松嫌天近株株短，花待春归款款开。
堪信壶中藏日月，谁知云外有楼台。
官卑合是寻山客，不见芳菲意懒回。
中夜
作者：陈舜俞
朝代：宋
体裁：五言律诗

强寝夜何永，通宵梦不成。晓灯寒有晕，跳蚤静闻声。宦拙宜身退，家贫长道情。自怜前计失，半世慕虚名。
中秋佳月独游垂虹亭有怀胡完夫苏子瞻钱安道 其一 胡完夫
作者：陈舜俞
朝代：宋

五湖人住觉天宽，有月清秋似广寒。玉鉴光中数毛发，长虹背上倚阑干。栖鸦误晓啼还住，白露沾衣湿又乾。借问姑苏胡别驾，簿书灯火共谁看。
中秋佳月独游垂虹亭有怀胡完夫苏子瞻钱安道 其三 钱安道
作者：陈舜俞
朝代：宋

玉兔光中系小桅，长虹影里倒樽罍。一年此夜清秋半，万里无云霁色开。月女婵娟如有旧，波神安稳亦怜才。合须豪饮酬佳赏，不共乌台御史来。
中秋佳月独游垂虹亭有怀胡完夫苏子瞻钱安道·其一
作者：陈舜俞
朝代：宋

五湖人住觉天宽，有月清秋似广寒。
玉鉴光中数毛髪，长虹背上倚阑干。
栖鸦误晓啼还住，白露沾衣湿又干。
借问姑苏胡别驾，簿书灯火共谁看。
中秋佳月独游垂虹亭有怀胡完夫苏子瞻钱安道·其三
作者：陈舜俞
朝代：宋

玉兔光中繫小桅，长虹影裏倒樽罍。
一年此夜清秋半，万里无云霁色开。
月女婵娟如有旧，波神安稳亦怜才。
合须豪饮酬佳赏，不共乌台御史来。
中秋佳月独游垂虹亭有怀胡完夫苏子瞻钱安道·其二
作者：陈舜俞
朝代：宋
体裁：七言律诗

月光清极向中秋，千古松陵此夜游。寥泬更无云碍眼，沧浪合是我维舟。浮生未有明年约，浅酌聊资到眼留。辜负金波三万顷，诗豪草圣在杭州。
中秋佳月独游垂虹亭有怀胡完夫苏子瞻钱安道·胡完夫
作者：陈舜俞
朝代：宋

五湖人住觉天宽，有月清秋似广寒。玉鉴光中数毛发，长虹背上倚阑干。栖鸦误晓啼还住，白露沾衣湿又乾。借问姑苏胡别驾，簿书灯火共谁看。月光清极向中秋，千古松陵此夜游。寥泬更无云碍眼，沧浪合是我维舟。浮生未有明年约，浅酌聊资到眼留。辜负金波三万顷，诗豪草圣在杭州。玉兔光中系小桅，长虹影里倒樽罍。一年此夜清秋半，万里无云霁色开。月女婵娟如有旧，波神安稳亦怜才。合须豪饮酬佳赏，不共乌台御史来。
中秋玩月宴友
作者：陈舜俞
朝代：宋

秋风清且劲，夜月澄无哗。月当澄清间，百倍常光华。金盘挂滉瀁，水鉴磨痕瑕。未离碧海久，渐到黄道斜。嫦娥琼肌滑，羞死吴宫娃。蟾蜍银窟寒，不穴死水蟆。依稀闻兔捣，髣像见桂花。岂止数千里，已照万人家。都人尤侈盛，时节惜芳佳。楼台延皓魄，帘幕去周遮。交错宴子女，嘈杂鸣箫笳。清影落酒盏，爽气侵巾纱。常明复置烛，掷果如散沙。而我旅其间，甚贫亦可嗟。遂召朋友云，可饮文字耶。客来俄满堂，风棱森镆铘。主人出对客，衰病植蒹葭。所共天上景，能如富者奢。污樽荐醅蚁，獠羞错鱼虾。释焉帽与带，果止柰与瓜。高言抗峥嵘，冲灵坦凹窊。情亲弗委曲，论极成纷挐。寒棱入吟骨，欢意自天涯。不因斗柄转，岂信漏刻赊。无端鸡三号，渐引鼓五挝。良会诚惜已，同心又何加。残辉促坐席，晓意生微霞。明发作此诗，遗我异时誇。
中秋翫月宴友
作者：陈舜俞
朝代：宋

秋风清且劲，夜月澄无譁。
月当澄清间，百倍常光华。
金盘挂滉瀁，水鉴磨痕瑕。
未离碧海久，渐到黄道斜。
嫦娥琼肌滑，羞死吴宫娃。
蟾蜍银窟寒，不穴死水蟆。
依稀闻兔捣，髣像见桂花。
岂止数千里，已照万人家。
都人尤侈盛，时节惜芳佳。
楼台延皓魄，帘幕去周遮。
交错宴子女，嘈杂鸣箫笳。
清影落酒盏，爽气侵巾纱。
常明復置烛，掷果如散沙。
而我旅其间，甚贫亦可嗟。
遂召朋友云，可饮文字耶。
客来俄满堂，风棱森镆铘。
主人出对客，衰病植蒹葭。
所共天上景，能如富者奢。
污樽荐醅蚁，獠羞错鱼虾。
释焉帽与带，果止柰与瓜。
高言抗峥嵘，冲灵坦凹窊。
情亲弗委曲，论极成纷挐。
寒棱入吟骨，欢意自天涯。
不因斗柄转，岂信漏刻赊。
无端鷄三号，渐引鼓五挝。
良会诚惜已，同心又何加。
残辉促坐席，晓意生微霞。
明发作此诗，遗我异时夸。
书通济僧壁
作者：陈舜俞
朝代：宋
体裁：七言绝句

丹包赤实破苍颜，冬至都无十日閒。剩选黄柑留过客，天寒谁肯更寻山。
以橘赠湖州李公择
作者：陈舜俞
朝代：宋

去着登山屐，梦归清霅门。
亲尝霜后橘，思侑府中樽。
为问林间路，曾过水畔村。
人言封境近，往往被公恩。
以橘赠湖州李公择
作者：陈舜俞
朝代：宋

去著登山屐，梦归清霅门。亲尝霜后橘，思侑府中樽。为问林间路，曾过水畔村。人言封境近，往往被公恩。
众乐亭
作者：陈舜俞
朝代：宋

湖光野色着人衣，众乐开亭此处宜。
击棹高歌山自响，踏青红影岸相随。
消除矰缴容鸥鸟，改换风烟入柳丝。
荇菜藕花应见忆，短蓬孤榜独来时。
众乐亭
作者：陈舜俞
朝代：宋

湖光野色著人衣，众乐开亭此处宜。击棹高歌山自响，踏青红影岸相随。消除矰缴容鸥鸟，改换风烟入柳丝。荇菜藕花应见忆，短篷孤榜独来时。
传神悦躬上人
作者：陈舜俞
朝代：宋
体裁：七言律诗

倦辔曾投林下宿，短篷重见越江边。人归河岳仪型在，事隔桑溟物色传。弟子共谈庭际柏，公卿多识社中莲。高风自出空王侣，驰誉丹青是可怜。
保圣院
作者：陈舜俞
朝代：宋
体裁：古风

门深锁苍苔，地灵育嘉树。寂然烟云宅，不接市朝路。苟能灰心居，即是古乐处。
公署井诗
作者：陈舜俞
朝代：宋

老屋荫大井，置绠百尺修。疏凿不知年，人其古诸侯。源从卞山来，涓涓无时休。旱地千里赤，渊泉独清浮。六月如焰火，寒冽冰雪侔。万家滨双溪，卓此名一州。累累挈瓶人，踵门日见投。宾至遽欲起，命酌辄复留。岂不敌醍醐，渴疾饮以瘳。庠序阙讲问，闇浅谁予求。自反对井德，饮水良可羞。
公署井诗
作者：陈舜俞
朝代：宋

老屋荫大井，置绠百尺修。
疏凿不知年，人其古诸侯。
源从卞山来，涓涓无时休。
旱地千里赤，渊泉独清浮。
六月如焰火，寒冽冰雪侔。
万家滨双溪，卓此名一州。
纍纍挈瓶人，踵门日见投。
宾至遽欲起，命酌辄復留。
岂不敌醍醐，渴疾饮以瘳。
庠序阙讲问，闇浅谁予求。
自反对井德，饮水良可羞。
兴福院僧房
作者：陈舜俞
朝代：宋

东西游遍两山村，栀子黄时橘满园。唯有小轩临小涧，病僧攲枕听潺湲。
兴福院僧房
作者：陈舜俞
朝代：宋

东西游遍两山村，栀子黄时橘满园。
唯有小轩临小涧，病僧欹枕听潺湲。
再经太平观访沈道士不遇二首
作者：陈舜俞
朝代：宋

行客寻山去又回，羽人依旧未归来。洞门不锁清风入，黄叶无言下翠苔。不见芝岩驾鹤翁，抱琴归去悄无踪。黄花似有东篱旧，山后山前取次逢。
再经太平观访沈道士不遇二首·其一
作者：陈舜俞
朝代：宋
体裁：七言绝句

行客寻山去又回，羽人依旧未归来。洞门不锁清风入，黄叶无言下翠苔。
再经太平观访沈道士不遇二首·其二
作者：陈舜俞
朝代：宋
体裁：七言绝句

不见芝岩驾鹤翁，抱琴归去悄无踪。黄花似有东篱旧，山后山前取次逢。
凤凰台
作者：陈舜俞
朝代：宋
体裁：七言律诗

凤去台存碧草浓，游人来此问遗踪。故巢风月已千载，好景阑干空数重。府坐循良黄太守，舆乘仁圣汉高宗。竹花生子梧桐老，底事丹山信未逢。
初入太湖
作者：陈舜俞
朝代：宋

东南有具区，三万六千顷。
百川之雄伟，咸池借溟涬。
玉堂在其下，莫知日月永。
鸱夷昔不返，肯顾市朝请。
素怀邈已劳，孤泛此方逞。
刺沙出林荒，度浅动苹荇。
渐尽行渐远，湾转势弥迥。
疑非地可载，直与天作镜。
青空四垂幙，乱山不能屏。
淼茫白鸟行，浩漾好云影。
逻呼十桨急，罛横九帆并。
霁中波有光，风后浪犹猛。
澎湃闻乍惬，抛磕内还省。
我量觉蹄涔，此身实萍梗。
渊神栗寒肌，浸气飘素领。
观澜念往术，濯缨悼前眚。
未能追高谢，且以卒流景。
吟非夸独清，济乃仗中静。
寄谢洞庭君，终来老鱼艇。
初入太湖
作者：陈舜俞
朝代：宋

东南有具区，三万六千顷。百川之雄伟，咸池借溟涬。玉堂在其下，莫知日月永。鸱夷昔不返，肯顾市朝请。素怀邈已劳，孤泛此方逞。刺沙出林荒，度浅动蘋荇。渐尽行渐远，湾转势弥迥。疑非地可载，直与天作镜。青空四垂幕，乱山不能屏。淼茫白鸟行，浩漾好云影。逻呼十桨急，罛横九帆并。霁中波有光，风后浪犹猛。澎湃闻乍惬，抛磕内还省。我量觉蹄涔，此身实萍梗。渊神慄寒肌，浸气飘素领。观澜念往术，濯缨悼前眚。未能追高谢，且以卒流景。吟非誇独清，济乃仗中静。寄谢洞庭君，终来老鱼艇。
初见庐山
作者：陈舜俞
朝代：宋

泝洄江上山，千里皆可爱。
忽见匡庐峰，气势一何大。
崔嵬青天屏，叆叇白云盖。
藤萝拂金绳，瀑水挂玉带。
未雨龙穴藏，摩空鸟飞碍。
疑非红尘间，邈在万物外。
闻有高世士，眠云不知载。
饮露餐朝霞，啸月下天籁。
轩冕何足道，天地乃投芥。
吾能与之游，无庸去浮海。
初见庐山
作者：陈舜俞
朝代：宋

溯洄江上山，千里皆可爱。忽见匡庐峰，气势一何大。崔嵬青天屏，叆叇白云盖。藤萝拂金绳，瀑水挂玉带。未雨龙穴藏，摩空鸟飞碍。疑非红尘间，邈在万物外。闻有高世士，眠云不知载。饮露餐朝霞，啸月下天籁。轩冕何足道，天地乃投芥。吾能与之游，无庸去浮海。
十八贤台
作者：陈舜俞
朝代：宋

台下衣冠已化尘，台前颜色尚如新。林泉合是修行社，岩穴谁非避世人。好鸟岂知当日事，幽花何似昔时春。老僧不解论今古，应笑徘徊问隐沦。
十八贤台
作者：陈舜俞
朝代：宋

台下衣冠已化尘，台前颜色尚如新。
林泉合是修行社，岩穴谁非避世人。
好鸟岂知当日事，幽花何似昔时春。
老僧不解论今古，应笑徘徊问隠沦。
南阳春日十首
作者：陈舜俞
朝代：宋

城头古木未知春，官柳柔条日日新。门巷旋开沽酒市，郊原便有踏青人。风烟乍入禽初好，网罟犹多雉肯驯。拟为芳时对樽斝，愧无心事乐天均。惓怀春晚脱征骖，官况喧卑昔未谙。敲扑岂甘忘素业，琴樽犹可助清谈。窗灯耿耿书开卷，衙鼓鼕鼕吏放参。唯有登楼心不惬，乱云堆雾锁东南。山川随处有芳菲，老大情怀与旧非。已恨莺声惊晓梦，岂堪花气著人衣。家蔬未省添新斸，宰木应曾长旧围。终向畏涂无所得，好风佳月不如归。花前惆怅转难平，屈指光阴已半生。犹把此身尝患难，不知何日得功名。未安去住千丝乱，已去悲欢一梦惊。拟入醉乡销此恨，快风无故析春酲。壮怀摧折复何言，齿发今年老去年。念远片心飞鸟外，感时双泪落花前。琴逢遏密生难理，诗拟离骚怨不传。家在五湖明月里，梦随春水宿渔船。客宦逢春病眼开，紫荆花下也徘徊。谩劳人力书千卷，聊寄天真酒一杯。明代本期无弃物，孤臣何敢自论才。且欣腐鼠同乌喙，不怕丹山有凤猜。簿书堆里得天真，谩为浮名役此身。门柳偶同陶靖节，君羹空羡颍封人。沙鸥旧许为吾侣，巢燕何曾厌我贫。已共东风有归约，且从桃李笑今春。故园春物有谁同，地尽天垂杳蔼中。杏火柳烟烧白昼，茶枪笋槊战东风。桥横酒市青帘出，门对鱼矶小艇通。谁信南阳楼上客，翩翩归羽欲飞空。泽国生涯有钓舟，此身随分狎群鸥。非关利禄成羁絷，为学文章作赘疣。病眼看花空溅泪，客颜临镜复包羞。江东父老应相忆，燕子来时语不休。半生名宦是涂颜，菽水当年尚可欢。钟鼎未能光祖妣，牛羊虽美愧杯盘。五千强诵谁云补，四十无闻得自安。不觉寻春上台榭，东风吹泪落阑干。
南阳春日十首·其一
作者：陈舜俞
朝代：宋
体裁：七言律诗

城头古木未知春，官柳柔条日日新。门巷旋开沽酒市，郊原便有踏青人。风烟乍入禽初好，网罟犹多雉肯驯。拟为芳时对樽斝，愧无心事乐天均。
南阳春日十首·其七
作者：陈舜俞
朝代：宋

簿书堆裏得天真，谩为浮名役此身。
门柳偶同陶靖节，君羹空羡颍封人。
沙鸥旧许为吾侣，巢燕何曾厌我贫。
已共东风有归约，且从桃李笑今春。
南阳春日十首·其七
作者：陈舜俞
朝代：宋

簿书堆里得天真，谩为浮名役此身。门柳偶同陶靖节，君羹空羡颍封人。沙鸥旧许为吾侣，巢燕何曾厌我贫。已共东风有归约，且从桃李笑今春。
南阳春日十首·其三
作者：陈舜俞
朝代：宋

山川随处有芳菲，老大情怀与旧非。已恨莺声惊晓梦，岂堪花气著人衣。家蔬未省添新斸，宰木应曾长旧围。终向畏涂无所得，好风佳月不如归。
南阳春日十首·其三
作者：陈舜俞
朝代：宋

山川随处有芳菲，老大情怀与旧非。
已恨鶑声惊晓梦，岂堪花气着人衣。
家蔬未省添新斸，宰木应曾长旧围。
终向畏涂无所得，好风佳月不如归。
南阳春日十首·其九
作者：陈舜俞
朝代：宋

泽国生涯有钓舟，此身随分狎群鸥。非关利禄成羁絷，为学文章作赘疣。病眼看花空溅泪，客颜临镜复包羞。江东父老应相忆，燕子来时语不休。
南阳春日十首·其九
作者：陈舜俞
朝代：宋

泽国生涯有钓舟，此身随分狎群鸥。
非关利禄成羁絷，为学文章作赘疣。
病眼看花空溅泪，客颜临镜復包羞。
江东父老应相忆，燕子来时语不休。
南阳春日十首·其二
作者：陈舜俞
朝代：宋

惓怀春晚脱征骖，官况喧卑昔未谙。
敲扑岂甘忘素业，琴樽犹可助清谈。
窗灯耿耿书开卷，衙鼓冬冬吏放参。
唯有登楼心不惬，乱云堆雾锁东南。
南阳春日十首·其二
作者：陈舜俞
朝代：宋

惓怀春晚脱征骖，官况喧卑昔未谙。敲扑岂甘忘素业，琴樽犹可助清谈。窗灯耿耿书开卷，衙鼓鼕鼕吏放参。唯有登楼心不惬，乱云堆雾锁东南。
南阳春日十首·其五
作者：陈舜俞
朝代：宋

壮怀摧折复何言，齿发今年老去年。念远片心飞鸟外，感时双泪落花前。琴逢遏密生难理，诗拟离骚怨不传。家在五湖明月里，梦随春水宿渔船。
南阳春日十首·其五
作者：陈舜俞
朝代：宋

壮怀摧折復何言，齿髪今年老去年。
念远片心飞鸟外，感时双泪落花前。
琴逢遏密生难理，诗拟离骚怨不传。
家在五湖明月裏，梦随春水宿渔船。
南阳春日十首·其八
作者：陈舜俞
朝代：宋
体裁：七言律诗

故园春物有谁同，地尽天垂杳蔼中。杏火柳烟烧白昼，茶枪笋槊战东风。桥横酒市青帘出，门对鱼矶小艇通。谁信南阳楼上客，翩翩归羽欲飞空。
南阳春日十首·其六
作者：陈舜俞
朝代：宋
体裁：七言律诗

客宦逢春病眼开，紫荆花下也徘徊。谩劳人力书千卷，聊寄天真酒一杯。明代本期无弃物，孤臣何敢自论才。且欣腐鼠同乌喙，不怕丹山有凤猜。
南阳春日十首·其十
作者：陈舜俞
朝代：宋
体裁：七言律诗

半生名宦是涂颜，菽水当年尚可欢。钟鼎未能光祖妣，牛羊虽美愧杯盘。五千强诵谁云补，四十无闻得自安。不觉寻春上台榭，东风吹泪落阑干。
南阳春日十首·其四
作者：陈舜俞
朝代：宋
体裁：七言律诗

花前惆怅转难平，屈指光阴已半生。犹把此身尝患难，不知何日得功名。未安去住千丝乱，已去悲欢一梦惊。拟入醉乡销此恨，快风无故析春酲。
双溪行
作者：陈舜俞
朝代：宋

星郎休官两鬓白，惯作五侯堂上客。半入人家锁深宅。偶来花幕双溪头，闻有侍儿旧相识。五马情多载酒过，主人犹须屏障隔。黄昏移烛背重帘，初度清歌响疏拍。宛转别是京洛声，中有离愁千万尺。曲中复作孤吹笛，玉龙一吟群籁寂。金罍不酌四座听，淡月朦胧挂空碧。更将馀意写琵琶，手抹凤槽鸣历历。梁州欲彻幺弦断，应恐外人知怨抑。主人不许傅青翼，独听星郎语近壁。小声呜咽话当年，公子樽前最怜惜。朱门出后身转轻，往事消沉无处觅。星郎日有流落恨，回向玳筵双泪滴。劝君收泪听我歌，聚散有命可奈何。君不见陇头水，入海不知几千里。又不见风中花，吹向千家复万家。人生莫作等閒别，事去老大空咨嗟。
双溪行
作者：陈舜俞
朝代：宋

星郎休官两鬓白，惯作五侯堂上客。
半入人家锁深宅。
偶来花幕双溪头，闻有侍儿旧相识。
五马情多载酒过，主人犹须屏障隔。
黄昏移烛背重帘，初度清歌响疏拍。
宛转别是京洛声，中有离愁千万尺。
曲中復作孤吹笛，玉龙一吟群籁寂。
金罍不酌四座听，淡月朦胧挂空碧。
更将余意写琵琶，手抹凤槽鸣历历。
梁州欲彻幺絃断，应恐外人知怨抑。
主人不许傅青翼，独听星郎语近壁。
小声呜咽话当年，公子樽前最怜惜。
朱门出后身转轻，往事消沉无处觅。
星郎日有流落恨，回向玳筵双泪滴。
劝君收泪听我歌，聚散有命可奈何。
君不见陇头水，入海不知几千里。
又不见风中花，吹向千家復万家。
人生莫作等閒别，事去老大空咨嗟。
句
作者：陈舜俞
朝代：宋

石间圆影叠金波。涧含苍壁隐青萝。
句·其一
作者：陈舜俞
朝代：宋

石间圆影叠金波。
句·其一
作者：陈舜俞
朝代：宋

石间圆影迭金波。
句·其二
作者：陈舜俞
朝代：宋

涧含苍壁隐青萝。
句·其二
作者：陈舜俞
朝代：宋

涧含苍壁隠青萝。
和刘道原骑牛歌
作者：陈舜俞
朝代：宋
体裁：古风

陈子无能久弃废，骑牛入山学遁世。刘子有道忧天下，欲取相印乘驷马。二子相逢湖水头，进退两忘俱未酬。长歌对市人，闻者应揶揄。君不见蔡泽不相终跃马，宁戚未遇先饭牛。腰悬六黄印，廪食万户侯。人生顾何常，古来海水生柔桑。少华一峰已为谷，白日西出明朝阳。男儿盖棺事乃了，目睫荣悴空悲凉。水之曲，山之傍。岁穷且饮酒，富贵无相忘。
和开祖丹阳别子瞻后寄
作者：陈舜俞
朝代：宋

仙舟系柳野桥东，会合情多劳谪翁。相对一樽浮蚁酒，轻寒二月小桃风。羁怀散诞讴歌里，世事纵横醉笑中。莫恨明朝又离索，人生何处不匆匆。
和开祖丹阳别子瞻后寄
作者：陈舜俞
朝代：宋

仙舟繫柳野桥东，会合情多劳谪翁。
相对一樽浮蚁酒，轻寒二月小桃风。
羁怀散诞讴歌裏，世事纵横醉笑中。
莫恨明朝又离索，人生何处不匆匆。
和王介甫寄安丰知县修芍陂
作者：陈舜俞
朝代：宋

雩娄陂水旧风烟，可喜斯民得继传。
万顷稻粱追汉日，五门疏凿似齐年。
才高欲献营田策，公暇还来泛酒船。
称与淮南夸好事，耕歌渔唱已相连。
和王介甫寄安丰知县修芍陂
作者：陈舜俞
朝代：宋

雩娄陂水旧风烟，可喜斯民得继传。万顷稻粱追汉日，五门疏凿似齐年。才高欲献营田策，公暇还来泛酒船。称与淮南誇好事，耕歌渔唱已相连。
和知郡王职方韵同前
作者：陈舜俞
朝代：宋

邑陂增筑更渊沉，所喜诗筒赏叹深。楚国老臣千古意，庐江贤守一家心。淮边野史添新事，垄上春犁诵好音。兴利劝农真政术，可知为吏得喉襟。
和知郡王职方韵同前
作者：陈舜俞
朝代：宋

邑陂增筑更渊沉，所喜诗筒赏嘆深。
楚国老臣千古意，庐江贤守一家心。
淮边野史添新事，壠上春犁诵好音。
兴利劝农真政术，可知为吏得喉襟。
和章子厚闻子瞻买田阳羡却寄
作者：陈舜俞
朝代：宋
体裁：七言律诗

罨画春流藻荇长，吴门菰米鳜鲈乡。谋田问舍拙者事，寻壑买山君底忙。出处两忘同旅寓，浊清一种付沧浪。故人诗酒如驱使，别有甘泉绿野堂。
和部使者骑牛歌
作者：陈舜俞
朝代：宋

君平山前白云老，五十休官何太早。
咄哉官卑莫行道，鸾凤岂肯争粱稻。
爱山爱水去无时，渐老更买黄牛骑。
长髯老奴挈榼随，白纻皎皎山人衣。
因怜湖边有逐客，也解忘形乐泉石。
不使执辔从翁游，翁自出钱为买牛。
山中酒美数醑我，醉裏诗成要我和。
市儿指点应不识，底不轻裘走快马。
毛夫子，真国士，出问风谣宣直指。
潇洒本是神仙人，功名强为苍生起。
闻说骑牛不诋诃，手擘红笺为作歌。
英词百卉铺锦绣，雄辩三峡倾银河。
我牛入山路渐熟，好歌吟声易成曲。
明年恩亦当放还，直入深云无管束。
欠却刘家买牛黄金钱，又得毛公骑牛碧玉篇。
和部使者骑牛歌
作者：陈舜俞
朝代：宋

君平山前白云老，五十休官何太早。咄哉官卑莫行道，鸾凤岂肯争粱稻。爱山爱水去无时，渐老更买黄牛骑。长髯老奴挈榼随，白纻皎皎山人衣。因怜湖边有逐客，也解忘形乐泉石。不使执辔从翁游，翁自出钱为买牛。山中酒美数醑我，醉里诗成要我和。市儿指点应不识，底不轻裘走快马。毛夫子，真国士，出问风谣宣直指。潇洒本是神仙人，功名强为苍生起。闻说骑牛不诋诃，手擘红笺为作歌。英词百卉铺锦绣，雄辩三峡倾银河。我牛入山路渐熟，好歌吟声易成曲。明年恩亦当放还，直入深云无管束。欠却刘家买牛黄金钱，又得毛公骑牛碧玉篇。
圆通行
作者：陈舜俞
朝代：宋

庐山之西形势聚，无位真人依位住。
地祇掣锁金城开，石龙喷水银潢注。
峰峦约勒万马回，杉松自作千兵护。
宝殿峥嵘跨碧霄，圆容丽服微西顾。
江南妃子亲施田，香饭供僧无亿数。
法焰相传十二人，师泛铁船杨子渡。
杨子渡头秋风高，霹雳驾雪翻惊涛。
中有渔家妙绝手，一钓三山连六鰲。
纵时大地悉震恐，收来尘剎无纤毫。
当年曾许心莫逆，今朝又作圆通客。
挂冠已脱尘俗缘，一心愿住清凉国。
清凉之国进能知，日长马倦人多迷。
从来闻说曹溪路，只今踏断庐山西。
圆通行
作者：陈舜俞
朝代：宋

庐山之西形势聚，无位真人依位住。地祇掣锁金城开，石龙喷水银潢注。峰峦约勒万马回，杉松自作千兵护。宝殿峥嵘跨碧霄，圆容丽服微西顾。江南妃子亲施田，香饭供僧无亿数。法焰相传十二人，师泛铁船杨子渡。杨子渡头秋风高，霹雳驾雪翻惊涛。中有渔家妙绝手，一钓三山连六鳌。纵时大地悉震恐，收来尘刹无纤毫。当年曾许心莫逆，今朝又作圆通客。挂冠已脱尘俗缘，一心愿住清凉国。清凉之国进能知，日长马倦人多迷。从来闻说曹溪路，只今踏断庐山西。
天池院
作者：陈舜俞
朝代：宋

此峰巉绝与霄干，峰顶泓澄旱不乾。天下定应添沆瀣，山头信亦有泥洹。等閒云出千岩雨，取次龙归六月寒。一勺自堪流万古，何须低处羡波澜。
天池院
作者：陈舜俞
朝代：宋

此峰巉绝与霄干，峰顶泓澄旱不干。
天下定应添沆瀣，山头信亦有泥洹。
等閒云出千岩雨，取次龙归六月寒。
一勺自堪流万古，何须低处羡波澜。
太平观
作者：陈舜俞
朝代：宋

绕绕峰峦玉案围，重重楼殿紫烟飞。
青籐素简天门近，绛节霓旌夜半归。
鹤使每传三岛信，凤书频送九霞衣。
放臣于世惭无补，金萼楼前拜不祈。
太平观
作者：陈舜俞
朝代：宋

绕绕峰峦玉案围，重重楼殿紫烟飞。青藤素简天门近，绛节霓旌夜半归。鹤使每传三岛信，凤书频送九霞衣。放臣于世惭无补，金萼楼前拜不祈。
太湖一首和姚子张
作者：陈舜俞
朝代：宋

太湖可渔山可樵，渔樵隐者非一朝。醉拍溟渤摩穹霄，歌咏周孔追松乔。故矶人归今寂寥，秋空浪稳兰为桡。何为不去走市朝，况无一策陈虞尧。嗟哉生事垂箪瓢，母齿豁豁群儿龆。啼寒悲饥如鸱鸮，古人以此尝折腰。敢不欢喜禄下僚，沧浪有景直不辽。西风起时心摇摇，异日掉臂君可招。
太湖一首和姚子张
作者：陈舜俞
朝代：宋

太湖可渔山可樵，渔樵隠者非一朝。
醉拍溟渤摩穹霄，歌咏周孔追松乔。
故矶人归今寂寥，秋空浪稳兰为桡。
何为不去走市朝，况无一策陈虞尧。
嗟哉生事垂箪瓢，母齿豁豁群儿龆。
啼寒悲饥如鸱鸮，古人以此尝折腰。
敢不欢喜禄下僚，沧浪有景直不辽。
西风起时心摇摇，异日掉臂君可招。
失题
作者：陈舜俞
朝代：宋

昔见淮水清，今见淮水浑。问之何因尔，淮吏谓予言。此淮出桐柏，彼汴来昆崙。年年相合流，东望沧溟奔。汴入淮而清，有若淮水尊。风休一色静，古鉴磨无痕。今年淮水小，仅能庇龟鼋。黄河从春来，桃花注龙门。滔滔朝宗势，巨浪日夕烦。小清纳大浊，势不得自存。崩腾一波走，磅礴泥沙喷。我闻吏之言，冥默窃自论。君子洁履操，小人为诈谩。奸豪烁危行，烈火燎于原。哗言污正论，青蝇止于樊。中人可移性，鲜克始终惇。夙夜念淮水，清心大吾源。
失题
作者：陈舜俞
朝代：宋

昔见淮水清，今见淮水浑。
问之何因尔，淮吏谓予言。
此淮出桐柏，彼汴来昆崙。
年年相合流，东望沧溟奔。
汴入淮而清，有若淮水尊。
风休一色静，古鉴磨无痕。
今年淮水小，仅能庇龟鼋。
黄河从春来，桃花注龙门。
滔滔朝宗势，巨浪日夕烦。
小清纳大浊，势不得自存。
崩腾一波走，磅礴泥沙喷。
我闻吏之言，冥默窃自论。
君子洁履操，小人为诈谩。
姦豪烁危行，烈火燎于原。
譁言污正论，青蝇止于樊。
中人可移性，鲜克始终惇。
夙夜念淮水，清心大吾源。
奉慈禅寺
作者：陈舜俞
朝代：宋

一宿禅关万虑空，明朝更上十余峰。
山依碧落不多远，人在白云无数重。
木末疏钟惊虎兕，门前潴水穴蛟龙。
劳生正负林泉约，犹喜官閒此处逢。
奉慈禅寺
作者：陈舜俞
朝代：宋

一宿禅关万虑空，明朝更上十馀峰。山依碧落不多远，人在白云无数重。木末疏钟惊虎兕，门前潴水穴蛟龙。劳生正负林泉约，犹喜官閒此处逢。
奉酬长文舍人出城见示之句
作者：陈舜俞
朝代：宋

春分腊雪未全消，凛冽春寒气尚骄。摄事初忻迎社燕，寻芳因得过溪桥。清浮蚁酒醅初拨，暖入莺簧舌渐调。兴味爱君年尚少，莫嫌斋禁暂无憀。
奉酬长文舍人出城见示之句
作者：陈舜俞
朝代：宋

春分腊雪未全消，凛冽春寒气尚骄。
摄事初忻迎社燕，寻芳因得过溪桥。
清浮蚁酒醅初拨，暖入鶑簧舌渐调。
兴味爱君年尚少，莫嫌斋禁暂无憀。
子隐堂为萧寺题
作者：陈舜俞
朝代：宋

东城萧寺荒烟内，底事旌旗与客来。六代豪华归茂草，少年风节有高台。门前好鸟鸣佳木，径里閒僧扫绿苔。强为登临一怀古，懦夫芜句两非才。
子隠堂为萧寺题
作者：陈舜俞
朝代：宋

东城萧寺荒烟内，底事旌旗与客来。
六代豪华归茂草，少年风节有高台。
门前好鸟鸣佳木，径裏閒僧扫绿苔。
强为登临一怀古，懦夫芜句两非才。
宝庆院
作者：陈舜俞
朝代：宋
体裁：七言绝句

小招提在白云层，古殿深龛锁昼灯。山北远公曾结社，至今犹有种莲僧。
客意五首
作者：陈舜俞
朝代：宋

客意久不适，揽衣临暮舂。烟长藏野阔，云断漏天空。酒置千愁里，诗成一望中。黄花无限好，底事忆江东。行役意匆匆，淹留计已穷。梦归无奈晓，病觉不禁风。忆橘园垂枳，沉鱼夜听鸿。悲秋成白发，赖未作衰翁。高岸耸如陵，秋光著处清。遥山照眼碧，黄叶逐人行。莫怪新烟火，曾经古战争。深林茅屋小，气象亦豪英。水浊不见面，安能照胆明。还因送流梗，所得计归程。日落西风急，秋声积潦并。清江前约在，赖尔濯吾缨。况复淹旅泊，情多秋亦悲。寒云欲垂野，疏叶不藏梨。断梗逐流水，归禽投好枝。徘徊古原上，应有夕阳知。
客意五首·其一
作者：陈舜俞
朝代：宋

客意久不适，揽衣临暮舂。
烟长藏野阔，云断漏天空。
酒置千愁裏，诗成一望中。
黄花无限好，底事忆江东。
客意五首·其一
作者：陈舜俞
朝代：宋

客意久不适，揽衣临暮舂。烟长藏野阔，云断漏天空。酒置千愁里，诗成一望中。黄花无限好，底事忆江东。
客意五首·其三
作者：陈舜俞
朝代：宋

高岸耸如陵，秋光着处清。
遥山照眼碧，黄叶逐人行。
莫怪新烟火，曾经古战争。
深林茅屋小，气象亦豪英。
客意五首·其三
作者：陈舜俞
朝代：宋

高岸耸如陵，秋光著处清。遥山照眼碧，黄叶逐人行。莫怪新烟火，曾经古战争。深林茅屋小，气象亦豪英。
客意五首·其二
作者：陈舜俞
朝代：宋

行役意匆匆，淹留计已穷。梦归无奈晓，病觉不禁风。忆橘园垂枳，沉鱼夜听鸿。悲秋成白发，赖未作衰翁。
客意五首·其二
作者：陈舜俞
朝代：宋

行役意匆匆，淹留计已穷。
梦归无奈晓，病觉不禁风。
忆橘园垂枳，沉鱼夜听鸿。
悲秋成白髪，頼未作衰翁。
客意五首·其五
作者：陈舜俞
朝代：宋

况复淹旅泊，情多秋亦悲。寒云欲垂野，疏叶不藏梨。断梗逐流水，归禽投好枝。徘徊古原上，应有夕阳知。
客意五首·其五
作者：陈舜俞
朝代：宋

况復淹旅泊，情多秋亦悲。
寒云欲垂野，疏叶不藏梨。
断梗逐流水，归禽投好枝。
徘徊古原上，应有夕阳知。
客意五首·其四
作者：陈舜俞
朝代：宋

水浊不见面，安能照胆明。还因送流梗，所得计归程。日落西风急，秋声积潦并。清江前约在，赖尔濯吾缨。
客意五首·其四
作者：陈舜俞
朝代：宋

水浊不见面，安能照胆明。
还因送流梗，所得计归程。
日落西风急，秋声积潦并。
清江前约在，頼尔濯吾缨。
宿上真宫赠朱道士
作者：陈舜俞
朝代：宋
体裁：七言绝句

栖真必是朱痴后，结宇元因法善孙。人在地灵治病速，山村讨药夜敲门。
宿灵源院
作者：陈舜俞
朝代：宋
体裁：五言律诗

山家皆种橘，古寺独栽松。林静时栖鹤，泉灵合有龙。何年人舍宅，今日我携筇。寓所留僧话，未眠闻打钟。
寄姑苏智肱钱塘文捷二上人
作者：陈舜俞
朝代：宋
体裁：七言律诗

释子纷纷奈汝何，传闻右绕益乖讹。南山述作那堪毁，西竺师徒果有魔。群蚁固应随转石，一杯焉可当颓波。青铜瓦砾皆称鉴，乞与光明岁月磨。
寄扬州知府钱舍人
作者：陈舜俞
朝代：宋

岁月倏已逝，流光浩无涯。
新阳达厚地，草木渐萌芽。
禽鸟知时节，声咔日夕嘉。
人生独何为，不与物同华。
齿髪俱摇落，唯有老大加。
缅怀西垣客，事业纷天葩。
三年辞帝右，士夫嘆聱牙。
道大益不容，眇小固何嗟。
闻有难老药，沆瀣和丹砂。
但愿寿百岁，未能定龙蛇。
寄扬州知府钱舍人
作者：陈舜俞
朝代：宋

岁月倏已逝，流光浩无涯。新阳达厚地，草木渐萌芽。禽鸟知时节，声哢日夕嘉。人生独何为，不与物同华。齿发俱摇落，唯有老大加。缅怀西垣客，事业纷天葩。三年辞帝右，士夫叹聱牙。道大益不容，眇小固何嗟。闻有难老药，沆瀣和丹砂。但愿寿百岁，未能定龙蛇。
寄星子令柯季立
作者：陈舜俞
朝代：宋
体裁：七言律诗

惯见江湖贱逐臣，去寻岩穴或相亲。不知金马曾为客，犹得铜章肯借人。夜夜水声随枕簟，时时林色上衣巾。题诗半在山南寺，请戒岩僧扫隙尘。
寄虔州东禅惠长老
作者：陈舜俞
朝代：宋

山僧未识面，远想何潇洒。
客从赣上来，肯可必儒雅。
学诗拟柴桑，陈编长在把。
冥搜得佳句，冲淡相上下。
由来渊源远，知解妙空假。
史君固好善，公余枉车马。
玄谈閒清吟，至乐匪尊斝。
借问岁早晚，重修远公社。
寄虔州东禅惠长老
作者：陈舜俞
朝代：宋

山僧未识面，远想何潇洒。客从赣上来，肯可必儒雅。学诗拟柴桑，陈编长在把。冥搜得佳句，冲淡相上下。由来渊源远，知解妙空假。史君固好善，公馀枉车马。玄谈閒清吟，至乐匪尊斝。借问岁早晚，重修远公社。
寄郏景仁郎中
作者：陈舜俞
朝代：宋
体裁：七言律诗

早岁交情淡已亲，相逢羁旅白头新。虽惭管鲍论高谊，欲慕陈雷卜近邻。客舍每罗门外雀，归来还满甑中尘。明年相逐东林去，未必鲈鱼驻得人。
寿阳僧房见橘诗
作者：陈舜俞
朝代：宋

地过长淮种橘难，僧房今见锁朱栏。秋来赖有黄金实，几被行人作枳看。
寿阳僧房见橘诗
作者：陈舜俞
朝代：宋

地过长淮种橘难，僧房今见锁朱栏。
秋来頼有黄金实，几被行人作枳看。
将至嘉禾先寄诸兄弟
作者：陈舜俞
朝代：宋

半年西走若飞蓬，得禄无多计屡穷。
骥足寒孤甘伏皁，雁群惊迸苦伤弓。
家贫不易新堂构，天幸犹能遇岁丰。
且待归来都讲论，一篙烟水趁霜风。
将至嘉禾先寄诸兄弟
作者：陈舜俞
朝代：宋

半年西走若飞蓬，得禄无多计屡穷。骥足寒孤甘伏皂，雁群惊迸苦伤弓。家贫不易新堂构，天幸犹能遇岁丰。且待归来都讲论，一篙烟水趁霜风。
山中咏橘长咏
作者：陈舜俞
朝代：宋

包橘古云美，扬州地所宜。
名存夏后贡，颂见楚人辞。
云梦分膏沃，璇星散陆离。
洞庭仙壤接，震泽水烟被。
柚酢徒然早，柑黄岂厌迟。
封君千户等，老囿万奴随。
秀萼瑶琼缀，青阴幄幕垂。
朱衣霜傅采，素裏露含滋。
弱干金丸重，繁条火齐纍。
瓜生先作瓣，蚕老不成丝。
爽味钟寒律，殷姿照夕曦。
清香掩兰杜，真液贱楂梨。
拣选收藏日，辛勤种接时。
壤须来处美，移怕树同知。
朱绿争珍旨，荆湘辨等差。
蹊深比桃静，岁晚与松期。
坛甃龟鼋石，园裁枳棘篱。
讨虫烦钻凿，科冗付蒸炊。
穿井防天旱，禳瘟甚岁饥。
向阳删密叶，伐木树低枝。
有义曾分客，无偷不禁儿。
㲏嫌连雨长，老要劲风吹。
满把留长蔕，盈箱藉短茨。
入仓宁愧稻，出汗仅同医。
雅俗传珍惜，深林或弃遗。
稍收先落子，争晒已残皮。
趁市商船急，充庭使驿驰。
公筵荐魁磊，内合送瑰奇。
寄远曾非选，熏藏品最卑。
善生唯计亩，视价旋论赀。
薄探酬来赏，精尝侑举卮。
他年修果谱，应载野人诗。
山中咏橘长咏
作者：陈舜俞
朝代：宋

包橘古云美，扬州地所宜。名存夏后贡，颂见楚人辞。云梦分膏沃，璇星散陆离。洞庭仙壤接，震泽水烟被。柚酢徒然早，柑黄岂厌迟。封君千户等，老囿万奴随。秀萼瑶琼缀，青阴幄幕垂。朱衣霜傅采，素里露含滋。弱干金丸重，繁条火齐累。瓜生先作瓣，蚕老不成丝。爽味钟寒律，殷姿照夕曦。清香掩兰杜，真液贱楂梨。拣选收藏日，辛勤种接时。壤须来处美，移怕树同知。朱绿争珍旨，荆湘辨等差。蹊深比桃静，岁晚与松期。坛甃龟鼋石，园裁枳棘篱。讨虫烦钻凿，科冗付蒸炊。穿井防天旱，禳瘟甚岁饥。向阳删密叶，伐木树低枝。有义曾分客，无偷不禁儿。㲏嫌连雨长，老要劲风吹。满把留长蒂，盈箱藉短茨。入仓宁愧稻，出汗仅同医。雅俗传珍惜，深林或弃遗。稍收先落子，争晒已残皮。趁市商船急，充庭使驿驰。公筵荐魁磊，内合送瑰奇。寄远曾非选，熏藏品最卑。善生唯计亩，视价旋论赀。薄探酬来赏，精尝侑举卮。他年修果谱，应载野人诗。
山中寄姑苏守倅
作者：陈舜俞
朝代：宋

莫釐山头万家橘，震泽閒人一叶舟。林袅金丸出篱落，浪喷雪阵上汀洲。云生缥缈吟魂远，日入穹窿醉望收。不禁五湖容小隐，为传篇什谢苏州。
山中寄姑苏守倅
作者：陈舜俞
朝代：宋

莫釐山头万家橘，震泽閒人一叶舟。
林袅金丸出篱落，浪喷雪阵上汀洲。
云生缥缈吟魂远，日入穹窿醉望收。
不禁五湖容小隠，为传篇什谢苏州。
峰顶院
作者：陈舜俞
朝代：宋
体裁：七言律诗

自怜随分有仙踪，曾宿金庭第九重。谁谓谪官真俗吏，还登庐阜最高峰。坐头平揖千岩月，枕底微闻二寺钟。归去林泉缘更熟，定应春梦却过从。
廉溪
作者：陈舜俞
朝代：宋
体裁：古风

岂无城中居，高墙围大屋。爱此原野间，山静溪水绿。人家买良田，岁取十千谷。我耕山下土，所获亦以足。藜羹佐渊鱼，晨炊买樵木。客来好风日，浊酒醉篱菊。主人去微官，归意常欲速。画图随行李，林囿日在目。公卿为之赋，佳句满瑶轴。年来请便郡，旦暮戒童仆。乘霜归荒径，趁雨添新斸。应恨公未归，公贫犹待禄。
开先寺
作者：陈舜俞
朝代：宋
体裁：七言律诗

山门屹屹横青嶂，岩屋霏霏带紫烟。千尺老松当大道，一条飞瀑落中天。重来览物应相识，此地寻僧似有缘。自谓读书非俗客，谪官犹得近林泉。
弄水亭
作者：陈舜俞
朝代：宋
体裁：五言绝句

未识贵池好，尝闻弄水名。白鸟鉴中立，画船天上行。
彭泽县
作者：陈舜俞
朝代：宋

古来彭泽县，应有折腰人。百里昔犹重，先生岂不贫。菊花还在否，柳色为谁新。白发南迁客，凄凉问水滨。
彭泽县
作者：陈舜俞
朝代：宋

古来彭泽县，应有折腰人。
百里昔犹重，先生岂不贫。
菊花还在否，柳色为谁新。
白髪南迁客，凄凉问水滨。
承天院
作者：陈舜俞
朝代：宋

建昌门外小禅居，竹槛松窗静有余。
全近江湖添怅望，乍离城市易清虚。
人思求友听啼鸟，僧爱忘筌看得鱼。
不为山南多胜处，便堪从此驻巾车。
承天院
作者：陈舜俞
朝代：宋

建昌门外小禅居，竹槛松窗静有馀。全近江湖添怅望，乍离城市易清虚。人思求友听啼鸟，僧爱忘筌看得鱼。不为山南多胜处，便堪从此驻巾车。
挽侍讲先生王夫人诗二首
作者：陈舜俞
朝代：宋

兰陔堂上此归全，松柏山头有旧阡。我得遐龄几九十，人依绛帐昔三千。病时太守和汤药，没后诸生侍几筵。善化群材同草木，先生恩德重如天。师墙童稚被陶钧，穴凤仍同桂籍春。岂独慈良尊有道，就论恩分即吾亲。生前未许升堂拜，原上空陪执绋人。一曲薤歌难写恨，哀荣千古付苍珉。
挽侍讲先生王夫人诗二首·其一
作者：陈舜俞
朝代：宋
体裁：七言律诗

兰陔堂上此归全，松柏山头有旧阡。我得遐龄几九十，人依绛帐昔三千。病时太守和汤药，没后诸生侍几筵。善化群材同草木，先生恩德重如天。
挽侍讲先生王夫人诗二首·其二
作者：陈舜俞
朝代：宋
体裁：七言律诗

师墙童稚被陶钧，穴凤仍同桂籍春。岂独慈良尊有道，就论恩分即吾亲。生前未许升堂拜，原上空陪执绋人。一曲薤歌难写恨，哀荣千古付苍珉。
挽刘夫人词二首
作者：陈舜俞
朝代：宋

籍籍家声起草莱，诜诜子舍奉兰陔。翩翻三凤皆英物，蹭蹬双驹亦骏才。忆昔綵衣环几舄，于今清血洒棬杯。何年盛事联簪组，别有丝纶荐夜台。卜邻早效三迁教，负米方休百里劳。乐事难留同逝水，孝思无尽入伊蒿。万家原上开新冢，旧馆人来奠浊醪。况有铭诗传不朽，长城千古白云高。
挽刘夫人词二首·其一
作者：陈舜俞
朝代：宋

籍籍家声起草莱，诜诜子舍奉兰陔。
翩翻三凤皆英物，蹭蹬双驹亦骏才。
忆昔綵衣环几舄，于今清血洒桊杯。
何年盛事联簪组，别有丝纶荐夜台。
挽刘夫人词二首·其一
作者：陈舜俞
朝代：宋

籍籍家声起草莱，诜诜子舍奉兰陔。翩翻三凤皆英物，蹭蹬双驹亦骏才。忆昔綵衣环几舄，于今清血洒棬杯。何年盛事联簪组，别有丝纶荐夜台。
挽刘夫人词二首·其二
作者：陈舜俞
朝代：宋
体裁：七言律诗

卜邻早效三迁教，负米方休百里劳。乐事难留同逝水，孝思无尽入伊蒿。万家原上开新冢，旧馆人来奠浊醪。况有铭诗传不朽，长城千古白云高。
挽邵夫人词
作者：陈舜俞
朝代：宋

丹阳门第三朝贵，乐寿丝纶五色开。有助清郎终盛誉，得怜诸子尽高才。兰彫北畹香犹在，水向东溟逝不回。原上送车无数目，日西风雨转徘徊。
挽邵夫人词
作者：陈舜俞
朝代：宋

丹阳门第三朝贵，乐寿丝纶五色开。
有助清郎终盛誉，得怜诸子尽高才。
兰雕北畹香犹在，水向东溟逝不回。
原上送车无数目，日西风雨转徘徊。
新罗岩
作者：陈舜俞
朝代：宋

万叠青山与世违，一岩云物倚天危。僧开峭石难行路，猿叫枯松最上枝。药鼎施人寒种火，菜畦行虎宿无篱。此中别有忘年事，扰扰红尘死不知。
新罗岩
作者：陈舜俞
朝代：宋

万迭青山与世违，一岩云物倚天危。
僧开峭石难行路，猿叫枯松最上枝。
药鼎施人寒种火，菜畦行虎宿无篱。
此中别有忘年事，扰扰红尘死不知。
明日北风尤甚不可行再谗
作者：陈舜俞
朝代：宋
体裁：四言诗

我行楚滨，洪波是涵。飘风不惠，停舳相衔。我实有辞，将伯是谗。越明日作，若怒弗咸。大吹振荡，厥声唬喊。龙凭虎借，播谷摇岩。止莫能维，行不可帆。谁令其然，维伯所监。我名有谗，实意以祷。终使不往，宁弗之报。泛泛行者，有游有漕。罔不衣食，或俱幼老。出其孔艰，仁者攸好。吹而顺之，毋忽予告。
晚秋田间
作者：陈舜俞
朝代：宋

重到田园草木零，鬓毛萧飒白纶巾。
谩夸孺子能分肉，堪笑书生尚负薪。
静与禽鱼何物我，懒因鷄黍记晡晨。
东篱已有黄金蕊，只欠白衣送酒人。
晚秋田间
作者：陈舜俞
朝代：宋

重到田园草木零，鬓毛萧飒白纶巾。谩誇孺子能分肉，堪笑书生尚负薪。静与禽鱼何物我，懒因鸡黍记晡晨。东篱已有黄金蕊，只欠白衣送酒人。
松梢诗
作者：陈舜俞
朝代：宋

朽屋延暗暝，凿明快吾魄。
西墉偶面势，开牖遂生白。
兹焉玩图史，亦以置床箦。
岂能来清风，犹苦对残赫。
炎天适暵旱，永暮坐燔炙。
宾客何可处，儿女哀不获。
咨诹或献诗，盖覆乃其策。
架木凑檐瓦，铺竹施苇席。
聊且纾暴酷，未足为佳适。
北山多乔松，倚天不知尺。
绸缪星日暗，轇輵鬼神宅。
栋梁尚匪材，枝叶固何益。
敢告持利斧，斩伐遵指画。
束缚如见遗，无使曲傅直。
此身得余庇，阴德佩无斁。
松梢诗
作者：陈舜俞
朝代：宋

朽屋延暗暝，凿明快吾魄。西墉偶面势，开牖遂生白。兹焉玩图史，亦以置床箦。岂能来清风，犹苦对残赫。炎天适暵旱，永暮坐燔炙。宾客何可处，儿女哀不获。咨诹或献诗，盖覆乃其策。架木凑檐瓦，铺竹施苇席。聊且纾暴酷，未足为佳适。北山多乔松，倚天不知尺。绸缪星日暗，轇轕鬼神宅。栋梁尚匪材，枝叶固何益。敢告持利斧，斩伐遵指画。束缚如见遗，无使曲傅直。此身得馀庇，阴德佩无斁。
林屋洞
作者：陈舜俞
朝代：宋

洞天三十六，第九曰林屋。神仙固难名，瑰怪存记录。旷岁怀寻赏，兹辰幸临瞩。驰神在真游，岂复惴深谷。解袜纳芒履，燃松命光烛。初行已伛偻，渐入但匍匐。顾瞻避冲磕，浑淖没手足。如此百馀步，始可立寓目。或垂若钟簴，或植若旌纛。有如案而平，有类几而曲。镌刻非人工，晶瑩粲黄玉。遥知窍穴外，定有金庭箓。凡肌不可往，叩击安敢黩。鸾凤无消息，但见白蝙蝠。却还望微明，既出犹喘促。沾衣怜石髓，孰悔泥涂辱。庶几达微慕，养生相吾福。
林屋洞
作者：陈舜俞
朝代：宋
体裁：古风

洞天三十六，第九曰林屋。神仙固难名，瑰怪存记录。旷岁怀寻赏，兹辰幸临瞩。驰神在真游，岂复惴深谷。解袜纳芒履，燃松命光烛。初行已伛偻，渐入但匍匐。顾瞻避冲磕，浑淖没手足。如此百馀步，始可立寓目。或垂若钟簴，或植若旌纛。有如案而平，有类几而曲。镌刻非人工，晶莹粲黄玉。遥知窍穴外，定有金庭箓。凡肌不可往，叩击安敢黩。鸾凤无消息，但见白蝙蝠。却还望微明，既出犹喘促。沾衣怜石髓，孰悔泥涂辱。庶几达微慕，养生相吾福。
林屋洞
作者：陈舜俞
朝代：宋

洞天三十六，第九曰林屋。
神仙固难名，瓌怪存记录。
旷岁怀寻赏，兹辰幸临瞩。
驰神在真游，岂復惴深谷。
解袜纳芒履，燃松命光烛。
初行已伛偻，渐入但匍匐。
顾瞻避衝磕，浑淖没手足。
如此百余步，始可立寓目。
或垂若钟簴，或植若旌纛。
有如案而平，有类几而曲。
镌刻非人工，晶莹粲黄玉。
遥知窍穴外，定有金庭箓。
凡肌不可往，叩击安敢黩。
鸾凤无消息，但见白蝙蝠。
却还望微明，既出犹喘促。
沾衣怜石髓，孰悔泥涂辱。
庶几达微慕，养生相吾福。
枫桥诗
作者：陈舜俞
朝代：宋

二十送上乡老书，白发堂上欢愉愉。岐亭酒罢不忍别，二百馀里来姑苏。枫桥古岸冬十月，霜风切骨草木枯。拜起欲去更付嘱，携手泫然双泪珠。明年偶中崇政第，赤城山下欣迎扶。穹苍不与夺荣养，星霜未周罹明诛。颜色不见已三岁，肝血泣尽留形躯。隐沦无业养慈老，骫骳又作卑官图。还道枫桥旧别地，依依风物春阳敷。人烟山色一如昨，齿发独改亲则无。万杵入心交落涕，水边且欲留行舻。平生一天已无戴，纵得寸禄何为娱。时乎穷达又未决，行矣愿报生前劬。
枫桥诗
作者：陈舜俞
朝代：宋

二十送上乡老书，白髮堂上懽愉愉。
岐亭酒罢不忍别，二百余里来姑苏。
枫桥古岸冬十月，霜风切骨草木枯。
拜起欲去更付嘱，携手泫然双泪珠。
明年偶中崇政第，赤城山下欣迎扶。
穹苍不与夺荣养，星霜未周罹明诛。
颜色不见已三岁，肝血泣尽留形躯。
隠沦无业养慈老，骫骳又作卑官图。
还道枫桥旧别地，依依风物春阳敷。
人烟山色一如昨，齿髪独改亲则无。
万杵入心交落涕，水边且欲留行舻。
平生一天已无戴，纵得寸禄何为娱。
时乎穷达又未决，行矣愿报生前劬。
栖贤寺
作者：陈舜俞
朝代：宋
体裁：七言律诗

辟蛇行者应开寺，拭眼高僧尚有坟。龙带雨归三峡水，鸟衔花出五峰云。楼台屹屹天宫近，钟磬疏疏俗界闻。游客不嫌车骑远，岩扃无计长苔纹。
桃花坞
作者：陈舜俞
朝代：宋

路转青山曲，地暖留青春。昔闻千树桃，香艳红氤氲。游子想神仙，花下啼鸟驯。于今空蔓草，况复种桃人。唯应坞中月，清光无故新。
桃花坞
作者：陈舜俞
朝代：宋

路转青山曲，地暖留青春。
昔闻千树桃，香艷红氤氲。
游子想神仙，花下啼鸟驯。
于今空蔓草，况復种桃人。
唯应坞中月，清光无故新。
次韵六安魏明府三首
作者：陈舜俞
朝代：宋

故人方信落江东，开解愁颜与病悰。自笑漫生湖海上，略无豪气似元龙。少年心志欲摩空，渐老卑飞悔满悰。早悟割鸡堪饱腹，不须辛苦学屠龙。几慕功名逐转蓬，既无成就苦为悰。不如归听华亭鹤，耆旧于今忆二龙。
次韵六安魏明府三首·其一
作者：陈舜俞
朝代：宋
体裁：七言绝句

故人方信落江东，开解愁颜与病悰。自笑漫生湖海上，略无豪气似元龙。
次韵六安魏明府三首·其三
作者：陈舜俞
朝代：宋
体裁：七言绝句

几慕功名逐转蓬，既无成就苦为悰。不如归听华亭鹤，耆旧于今忆二龙。
次韵六安魏明府三首·其二
作者：陈舜俞
朝代：宋

少年心志欲摩空，渐老卑飞悔满悰。
早悟割鷄堪饱腹，不须辛苦学屠龙。
次韵六安魏明府三首·其二
作者：陈舜俞
朝代：宋

少年心志欲摩空，渐老卑飞悔满悰。早悟割鸡堪饱腹，不须辛苦学屠龙。
次韵吴少卿致政自咏
作者：陈舜俞
朝代：宋

挂冠归故里，寻壑具巾车。
兰蕙庭阶茂，交游世路疏。
一壶新漏箭，千姓旧囊书。
寄问从公客，家金有几余。
次韵吴少卿致政自咏
作者：陈舜俞
朝代：宋

挂冠归故里，寻壑具巾车。兰蕙庭阶茂，交游世路疏。一壶新漏箭，千姓旧囊书。寄问从公客，家金有几馀。
次韵酬余彦翔
作者：陈舜俞
朝代：宋
体裁：七言律诗

我惭希世就穷儒，甚矣谋身子更迂。不共枭狐倚城社，合随鱼鸟乐江湖。古来只有风猷重，事去情知气味殊。髀肉纵消吾舌在，任从儿女暗揶揄。
次韵酬白天觉
作者：陈舜俞
朝代：宋

人生自致真非策，岁晚无成可复论。钝驾谩思追骥跃，病巢何敢慕鸿骞。傲如中散人多疾，辩付南华尽不言。聊谢高情白夫子，为摅骚兴慰王孙。
次韵酬白天觉
作者：陈舜俞
朝代：宋

人生自致真非策，岁晚无成可復论。
钝驾谩思追骥跃，病巢何敢慕鸿骞。
傲如中散人多疾，辩付南华尽不言。
聊谢高情白夫子，为摅骚兴慰王孙。
次韵酬郏郎中
作者：陈舜俞
朝代：宋

直道焉不黜，士生常苦贫。此语闻则旧，今见贤丈人。三十取科第，初走州县尘。清不受一毫，义或重万钧。四十虽宦达，五十已邅屯。有如车脱辐，挽之又埋轮。南栖穷山中，茅屋无比邻。瘦田两三棱，过半生荆榛。年丰苦不饱，况复水旱频。予常访其居，会合欢无垠。念此太幽独，欲去弥伤神。劝君胡不归，清霅多交亲。旋闻理艅艎，送之彭蠡滨。今来复相过，三见汀洲春。虽云故乡乐，还似枯池鳞。僧坊避风雨，所赖太守仁。随衣度伏腊，计俸纾晡晨。无妻眠抱影，失子泪沾巾。穹苍杳难知，善人独不振。公怀自旷达，陶然乐天钧。作诗拟渊明，委形任屈伸。所喜樽有酒，且乐圃有筠。我思得高义，列鼎铺重茵。馆之华堂上，岁与禾百囷。使无寒饥顾，便可谢簪绅。世俗念已薄，此邦非等伦。
次韵酬郏郎中
作者：陈舜俞
朝代：宋

直道焉不黜，士生常苦贫。
此语闻则旧，今见贤丈人。
三十取科第，初走州县尘。
清不受一毫，义或重万钧。
四十虽宦达，五十已邅屯。
有如车脱辐，挽之又埋轮。
南栖穷山中，茅屋无比邻。
瘦田两三棱，过半生荆榛。
年丰苦不饱，况復水旱频。
予常访其居，会合欢无垠。
念此太幽独，欲去弥伤神。
劝君胡不归，清霅多交亲。
旋闻理艅艎，送之彭蠡滨。
今来復相过，三见汀洲春。
虽云故乡乐，还似枯池鳞。
僧坊避风雨，所頼太守仁。
随衣度伏腊，计俸纾晡晨。
无妻眠抱影，失子泪沾巾。
穹苍杳难知，善人独不振。
公怀自旷达，陶然乐天钧。
作诗拟渊明，委形任屈伸。
所喜樽有酒，且乐圃有筠。
我思得高义，列鼎铺重茵。
馆之华堂上，岁与禾百囷。
使无寒饥顾，便可谢簪绅。
世俗念已薄，此邦非等伦。
毛公坛
作者：陈舜俞
朝代：宋

古坛叠乱石，草木何参差。黄衣宇其傍，陈迹刊丰碑。曰初刘真人，齿发不可訾。但见绀绿毛，被体鬖鬖垂。云軿一日去，空山留庭壝。弟子散岩谷，荆榛蔽荒基。晚有周息元，探访亲斩披。白鹿忽跪前，灵符见葳蕤。地胜人既偶，凝严起宝祠。束帛下幽聘，良马维素丝。前朝揖高风，有美皮陆诗。迨今三百年，事去物亦隳。乔松委樵苏，野蔓号狐狸。惟有鍊丹井，甘冽无等夷。一酌匪消渴，钦慕尚神禧。
毛公坛
作者：陈舜俞
朝代：宋

古坛迭乱石，草木何参差。
黄衣宇其傍，陈蹟刊丰碑。
曰初刘真人，齿髮不可訾。
但见绀绿毛，被体鬖鬖垂。
云軿一日去，空山留庭壝。
弟子散岩谷，荆榛蔽荒基。
晚有周息元，探访亲斩披。
白鹿忽跪前，灵符见葳蕤。
地胜人既偶，凝严起宝祠。
束帛下幽聘，良马维素丝。
前朝揖高风，有美皮陆诗。
迨今三百年，事去物亦隳。
乔松委樵苏，野蔓号狐狸。
惟有炼丹井，甘冽无等夷。
一酌匪消渴，钦慕尚神禧。
水月院
作者：陈舜俞
朝代：宋
体裁：古风

兴随白鸟汀洲立，步入青林台殿出。湖脉来通方士泉，山颜分入幽人室。自苦扁舟每访寻，何年空谷无遗逸。一夜霜风穿客衣，二十六房皆采橘。
渊明醉石
作者：陈舜俞
朝代：宋

聒聒飞泉清绕石，悠悠天幕翠铺空。是非分付千钟里，日月消磨一醉中。柳絮狂飘荒径畔，菊花仍在旧篱东。水声山色年年好，堪使游人耻素风。
渊明醉石
作者：陈舜俞
朝代：宋

聒聒飞泉清遶石，悠悠天幕翠铺空。
是非分付千钟裏，日月消磨一醉中。
柳絮狂飘荒径畔，菊花仍在旧篱东。
水声山色年年好，堪使游人耻素风。
游天章寺
作者：陈舜俞
朝代：宋
体裁：七言律诗

峻岭崇巅千古在，好风佳月逐时新。簿书偶是山阴长，觞咏聊同曲水人。林雀不惊筇竹杖，溪云欲傍接䍦巾。官粗合有登临分，更待岩花烂漫春。
湖州李使君闻予游庐山寄书云为我一谢清绝
作者：陈舜俞
朝代：宋
体裁：古风

道微本一致，喧静偶殊辙。眷言朝廷士，何必山水悦。李侯禀灵气，家园邻大别。庐峰五千仞，曾上扪日月。一随青云友，久仕金马阙。兹为东南守，双溪对寒洁。因将洞庭客，寄使谢清绝。想君惜不往，搔首厌符节。泽民固重事，逸兴聊可辍。已告林屋天，金庭锡期耋。
灵佑观
作者：陈舜俞
朝代：宋

缅彼幽虚天，曾是众仙囿。
宫祠宅来仪，绀瓦覆苍甃。
窗扉秘环佩，几席被文绣。
传闻祀祷神，祠宫灿如昼。
樵苏避山村，草木长疏秀。
祥符圣天子，慕道比轩后。
县官典修完，锡名揭灵佑。
星珰捧金龙，沉以玉简副。
迩来三十年，寂寞事非旧。
黄冠守萧堂，香火杂薪槱。
神州祠太乙，司农治华构。
休祥祚邦国，岩穴甘僻陋。
游人独何求，丰碑读古籀。
灵溪观
作者：陈舜俞
朝代：宋
体裁：七言律诗

灵溪流水碧潺湲，溪上清辉弟子园。白叟荷锄春采药，黄冠敲磬夜朝元。山中松叶堪为酒，路口桃花似有源。自是游人无道骨，长生何必五千言。
灵祐观
作者：陈舜俞
朝代：宋

缅彼幽虚天，曾是众仙囿。宫祠宅来仪，绀瓦覆苍甃。窗扉秘环佩，几席被文绣。传闻祀祷神，祠宫灿如昼。樵苏避山村，草木长疏秀。祥符圣天子，慕道比轩后。县官典修完，锡名揭灵祐。星珰捧金龙，沉以玉简副。迩来三十年，寂寞事非旧。黄冠守萧堂，香火杂薪槱。神州祠太乙，司农治华构。休祥祚邦国，岩穴甘僻陋。游人独何求，丰碑读古籀。
留槎阁
作者：陈舜俞
朝代：宋

闻说欧川似沃洲，一溪分作两溪流。
长桥跨岸虹垂地，高阁凌空蜃吐楼。
浩荡干坤供醉眼，凄凉风雨送行舟。
凭谁为问乘槎客，未必无人犯斗牛。
留槎阁
作者：陈舜俞
朝代：宋

闻说欧川似沃洲，一溪分作两溪流。长桥跨岸虹垂地，高阁淩空蜃吐楼。浩荡乾坤供醉眼，凄凉风雨送行舟。凭谁为问乘槎客，未必无人犯斗牛。
示诸弟
作者：陈舜俞
朝代：宋

吾家崛起蓬蒿间，先君为学良苦艰。典衣买书教我读，平生贫窭不此悭。岁晚才沾寸禄养，天祸无何颓泰山。况时汝辈各少小，不及见汝学燕閒。逮今孤露历岁月，渐觉长大成疏顽。诗书堆积有素业，文章体要亦易攀。固须仁义力造诣，慎择朋友少往还。偏亲堂上待甘旨，况已齿龀双鬓班。更可踟蹰忽荣养，不如乌鸟鸣关关。官家公道禄寒畯，勉旃进取欢慈颜。
示诸弟
作者：陈舜俞
朝代：宋

吾家崛起蓬蒿间，先君为学良苦艰。
典衣买书教我读，平生贫窭不此悭。
岁晚纔霑寸禄养，天祸无何颓泰山。
况时汝辈各少小，不及见汝学燕閒。
逮今孤露历岁月，渐觉长大成疏顽。
诗书堆积有素业，文章体要亦易攀。
固须仁义力造诣，慎择朋友少往还。
偏亲堂上待甘旨，况已齿龀双鬓班。
更可踟蹰忽荣养，不如乌鸟鸣关关。
官家公道禄寒畯，勉旃进取欢慈颜。
禹穴
作者：陈舜俞
朝代：宋

百尺苍坚穴翠岚，天痕非擘亦非镵。先王图史谁分掌，后世疏慵不复探。定有龙虬蟠寂寂，何如苔藓乱鬖鬖。老师更说神灵事，只读高碑去未甘。
禹穴
作者：陈舜俞
朝代：宋

百尺苍坚穴翠岚，天痕非擘亦非镵。
先王图史谁分掌，后世疏慵不復探。
定有龙虬蟠寂寂，何如苔藓乱鬖鬖。
老师更说神灵事，只读高碑去未甘。
种梅
作者：陈舜俞
朝代：宋

始我窥山中，早与梅花期。
低回遂四十，种树计已迟。
樵夫致远枿，园官送新枝。
故土谨包裹，深根屡培滋。
连宵霢霂雨，迨此初阳时。
绕径一百树，抚视如婴儿。
古来横斜影，老去乃崛奇。
嗟尔生也晚，笑我行且衰。
世人非金石，或作千年资。
转眼共零落，较此不更痴。
有情且寓赏，勿着喜与悲。
青赤粲点白，一笑唱吾诗。
百年霜雪过，好者知为谁。
种梅
作者：陈舜俞
朝代：宋

始我窥山中，早与梅花期。低回遂四十，种树计已迟。樵夫致远蘖，园官送新枝。故土谨包裹，深根屡培滋。连宵霢霂雨，迨此初阳时。绕径一百树，抚视如婴儿。古来横斜影，老去乃崛奇。嗟尔生也晚，笑我行且衰。世人非金石，或作千年资。转眼共零落，较此不更痴。有情且寓赏，勿著喜与悲。青赤粲点白，一笑唱吾诗。百年霜雪过，好者知为谁。
竹云洞
作者：陈舜俞
朝代：宋

长干龙老长龙孙，竹裏阴阴锁昼云。
莫问何年初入洞，由来一日可无君。
清围栏槛喧难入，翠滴衣裾静欲闻。
会得岁寒看苦节，凭谁吟对雪缤纷。
竹云洞
作者：陈舜俞
朝代：宋

长干龙老长龙孙，竹里阴阴锁昼云。莫问何年初入洞，由来一日可无君。清围栏槛喧难入，翠滴衣裾静欲闻。会得岁寒看苦节，凭谁吟对雪缤纷。
若耶溪
作者：陈舜俞
朝代：宋
体裁：七言律诗

十里澄溪溪上山，溪光无际照山颜。天嫌俗眼寻常见，地惜群峰左右关。蓬岛也应非海外，琼台争合贮人间。维舟正欲踟蹰饮，坐见苍烟罩翠湾。
落叶
作者：陈舜俞
朝代：宋
体裁：五言律诗

风露入林阿，纷纷奈落何。满庭添野景，开户觉明多。未逐沧浪远，堪怜腐草和。无由遮醉眼，归思满烟波。
落星寺
作者：陈舜俞
朝代：宋

何年翠麓浮彭蠡，云是寒星落斗牛。远水拍天围净界，野僧依石起朱楼。阑干白日风吹雁，帘幕黄昏月近鸥。安住自成难老药，不须乘海觅蓬邱。
落星寺
作者：陈舜俞
朝代：宋

何年翠麓浮彭蠡，云是寒星落斗牛。
远水拍天围凈界，野僧依石起朱楼。
阑干白日风吹雁，帘幕黄昏月近鸥。
安住自成难老药，不须乘海觅蓬邱。
虎溪
作者：陈舜俞
朝代：宋
体裁：七言绝句

紫霄道士贪云鹤，五柳先生泥酒杯。不为清风与明月，道人何事过溪来。
虑狱江州晚出浔阳门
作者：陈舜俞
朝代：宋

浅深秋色看红叶，高下人烟入翠微。过岭已怜云满？，穿林宁恨露沾衣。自惭访道来何晚，便好寻真去不归。本迕朝廷无补报，名山犹幸许相依。
虑狱江州晚出浔阳门
作者：陈舜俞
朝代：宋
体裁：七言律诗

浅深秋色看红叶，高下人烟入翠微。过岭已怜云满�，穿林宁恨露沾衣。自惭访道来何晚，便好寻真去不归。本迕朝廷无补报，名山犹幸许相依。
虑狱江州晚出浔阳门
作者：陈舜俞
朝代：宋

浅深秋色看红叶，高下人烟入翠微。
过岭已怜云满𩍐，穿林宁恨露沾衣。
自惭访道来何晚，便好寻真去不归。
本迕朝廷无补报，名山犹幸许相依。
蛙斋
作者：陈舜俞
朝代：宋

渴饮尝不足，凿井偶清疏。
井边旧墙屋，涂塈为我居。
念彼作者劳，容膝已有余。
开窗近檐楹，天光满图书。
汲水屡洒扫，尘去延空虚。
外洁内亦清，体胖气加舒。
缅怀埳中蛙，乐岂羡虾鱼。
相君宅新府，文木森周庐。
侯门多结驷，赐金每论车。
身外无我亲，傥来物固疏。
日食夜以息，大小则皆如。
况无百岁人，贵贱同丘墟。
但可蔽风雨，且以永居诸。
蛙斋
作者：陈舜俞
朝代：宋

渴饮尝不足，凿井偶清疏。井边旧墙屋，涂塈为我居。念彼作者劳，容膝已有馀。开窗近檐楹，天光满图书。汲水屡洒扫，尘去延空虚。外洁内亦清，体胖气加舒。缅怀埳中蛙，乐岂羡虾鱼。相君宅新府，文木森周庐。侯门多结驷，赐金每论车。身外无我亲，傥来物固疏。日食夜以息，大小则皆如。况无百岁人，贵贱同丘墟。但可蔽风雨，且以永居诸。
西林寺
作者：陈舜俞
朝代：宋
体裁：七言律诗

东林移宿过西林，风霭萧萧结暝阴。随处水声喧屐齿，傍人山色上衣襟。道于尘土知无用，乐在云泉亦损心。拟付离骚与猿鸟，樵苏应怪久登临。
西湖
作者：陈舜俞
朝代：宋

古山泻仙源，刊与凿虚境。
实势相回环，穴阑清倒影。
群冰人无惊，泛泛华桨井。
山上放歌行，不少有遗景。
谁意注灵波，溉田三万顷。
西湖
作者：陈舜俞
朝代：宋
体裁：古风

古山泻仙源，坤舆凿虚境。宝势相回环，穴阑清倒影。群冰人无惊，泛泛华桨并。山上放歌行，不少有遗景。谁意注灵波，溉田三万顷。
诗一首
作者：陈舜俞
朝代：宋

把酒谓山语，行人亦大孤。满朝无骨肉，白发厌江湖。寒苦谙冰雪，艰难识道途。相看幸相似，可惜便风无。
诗一首
作者：陈舜俞
朝代：宋

把酒谓山语，行人亦大孤。
满朝无骨肉，白髪厌江湖。
寒苦谙冰雪，艰难识道途。
相看幸相似，可惜便风无。
诗二首
作者：陈舜俞
朝代：宋

石磴梯山一里高，荒烟源处税渔樵。官粗事冷人应笑，免对青苗强折腰。自古匡庐是胜游，谪臣何敢计淹留。城中未有看山处，客馆僧坊谩举头。
诗二首·其一
作者：陈舜俞
朝代：宋
体裁：七言绝句

石磴梯山一里高，荒烟源处税渔樵。官粗事冷人应笑，免对青苗强折腰。
诗二首·其二
作者：陈舜俞
朝代：宋
体裁：七言绝句

自古匡庐是胜游，谪臣何敢计淹留。城中未有看山处，客馆僧坊谩举头。
谢杨都官见惠锦鷄
作者：陈舜俞
朝代：宋

珍禽流品可褒题，天与文章五色齐。
羽翮已堪攀凤翼，稻粱争合在鷄栖。
应思旧侣雌雄舞，耻学凡群旦暮啼。
好向彩衣堂下养，名郎从此乐持赍。
谢杨都官见惠锦鸡
作者：陈舜俞
朝代：宋

珍禽流品可褒题，天与文章五色齐。羽翮已堪攀凤翼，稻粱争合在鸡栖。应思旧侣雌雄舞，耻学凡群旦暮啼。好向彩衣堂下养，名郎从此乐持赍。
谢风伯
作者：陈舜俞
朝代：宋

晨风飘兮，弗疾弗暴。我舟汎兮，以安且蹈。云谁之赐，神伯予报。莫阻乎淮，如彼行奡。莫远乎泗，曾不日到。我谗不淑，我辞靡好。伯其怜汝，其还寿考。伯实神圣，善人是悼。鼓动万物，永辅有昊。我歌我诗，以荐行潦。
谢风伯
作者：陈舜俞
朝代：宋

晨风飘兮，弗疾弗暴。
我舟泛兮，以安且蹈。
云谁之赐，神伯予报。
莫阻乎淮，如彼行奡。
莫远乎泗，曾不日到。
我谗不淑，我辞靡好。
伯其怜汝，其还寿考。
伯实神圣，善人是悼。
鼓动万物，永辅有昊。
我歌我诗，以荐行潦。
谷帘泉
作者：陈舜俞
朝代：宋

玉帘铺水半天垂，行客寻山到此稀。陆羽品题真黼黻，黄州吟咏尽珠玑。重来一酌非无分，未挈吾瓶可忍归。终欲穷源登绝顶，带云和月弄清晖。
谷帘泉
作者：陈舜俞
朝代：宋

玉帘铺水半天垂，行客寻山到此稀。
陆羽品题真黼黻，黄州吟咏尽珠玑。
重来一酌非无分，未挈吾缾可忍归。
终欲穷源登绝顶，带云和月弄清晖。
贫女曲
作者：陈舜俞
朝代：宋
体裁：古风

贫女四十无人问，不傅铅华水梳鬓。非关颜色不如人，不肯出门羞失身。零落床头旧机杼，池水沤麻还织布。布成不卖市中儿，金刀剪雪自裁衣。
赠刘道原
作者：陈舜俞
朝代：宋
体裁：古风

三年江湖上，得友唯道原。少小负英特，诵书日万言。长好史氏学，执笔以专门。废兴数千载，抵掌洪河翻。洁身比夷齐，见义勇育贲。唯不善玄解，恶佛如仇冤。我虽异于此，知有学行尊。就之同雾露，贵之如瑶琨。共为庐山游，移宿穷林园。水石最好处，尽日流清尊。所愿闻高谈，美若尝熊蹯。夫子之故人，公台既调元。闻初学问时，幽兰并芳荪。及今议论乖，良弓对惊猿。云泥成睽离，治乱空自论。古来用才者，如梓匠轮辕。短长无弃遗，同异非仇恩。何不付国史，置子西掖垣。我语虽鄙贱，几欲叫天阍。
赠华严院玉真上人
作者：陈舜俞
朝代：宋

青萝翠竹锁禅关，门对松林第一湾。白发老禅应有道，等閒随客过前山。
赠华严院玉真上人
作者：陈舜俞
朝代：宋

青萝翠竹锁禅关，门对松林第一湾。
白髪老禅应有道，等閒随客过前山。
赠孔经甫贤良兼简许少张状元
作者：陈舜俞
朝代：宋
体裁：古风

晚泊姑孰浦，忽逢潇湘人。口称丹邱客，面带湘江云。此客骨不凡，九天之麒麟。新上紫烟顶，以头触天门。赤龙怒当路，夭矫惊百神。麒麟顾何力，牙爪勇踞蹲。既欲掎其角，又或批其鳞。此身甘万死，齑粉不逡巡。帝曰汝无罪，濯濯良不群。辍吾黄金铺，纵之赤城尘。收头缩下土，别待风雷春。龙怒逐之去，四海波涛翻。顾我天一涯，遗下颜色温。昔为游天梦，尝受一日恩。老来因对客，念往惊心魂。寄谢剡溪子，入朝可无言。
赠徐道士游京师
作者：陈舜俞
朝代：宋

有客人形善鉴观，过门聊肯驻征鞍。知予谩失江湖约，笑我甘为簿领官。卜隐日边龙阙近，去程霜里鹤衣寒。京师车马飞腾速，别把金波洗眼看。
赠徐道士游京师
作者：陈舜俞
朝代：宋

有客人形善鉴观，过门聊肯驻征鞍。
知予谩失江湖约，笑我甘为簿领官。
卜隠日边龙阙近，去程霜裏鹤衣寒。
京师车马飞腾速，别把金波洗眼看。
赠湖州使君李公择
作者：陈舜俞
朝代：宋

李侯车骑匆匆出，前驺不鸣随者急。
不游台沼不寻山，独向城隅小蓬荜。
城隅蓬荜谓谁家，太学先生贤已卒。
老妻犹在八十余，侯来为问夫人疾。
当时弟子犹五六，连袂追随慎仓卒。
手调汤药进盂盘，劳问有无极纤悉。
巷人来观相欢喜，门外墙头闻唧唧。
我思康定庆历间，天下文章极萧瑟。
读书不復问义理，破碎幺么入声律。
先生始出治庠序，辅养学者尊经术。
自兹道义及生民，晚具纁黄起遗逸。
先生今来骨为土，名儒大义非前日。
朝登壠坂暮高官，旧学前功付幽黜。
往往昔游苕霅人，诋讳不敢对以实。
李侯自是江南士，不预吾徒旧堂室。
尊德乐道乃精诚，念老嗟贫固其秩。
魏文伏轼过西河，郑公名乡论高密。
古来如君顾无几，于今走利尤非匹。
人言侯政如此多，试听风谣百之一。
赠湖州使君李公择
作者：陈舜俞
朝代：宋

李侯车骑匆匆出，前驺不鸣随者急。不游台沼不寻山，独向城隅小蓬荜。城隅蓬荜谓谁家，太学先生贤已卒。老妻犹在八十馀，侯来为问夫人疾。当时弟子犹五六，连袂追随慎仓卒。手调汤药进盂盘，劳问有无极纤悉。巷人来观相欢喜，门外墙头闻唧唧。我思康定庆历间，天下文章极萧瑟。读书不复问义理，破碎幺么入声律。先生始出治庠序，辅养学者尊经术。自兹道义及生民，晚具纁黄起遗逸。先生今来骨为土，名儒大义非前日。朝登垄坂暮高官，旧学前功付幽黜。往往昔游苕霅人，诋讳不敢对以实。李侯自是江南士，不预吾徒旧堂室。尊德乐道乃精诚，念老嗟贫固其秩。魏文伏轼过西河，郑公名乡论高密。古来如君顾无几，于今走利尤非匹。人言侯政如此多，试听风谣百之一。
赠通慧大师净务
作者：陈舜俞
朝代：宋

鄱阳江头逢道人，昔我先子游从亲。口诵先子诗，别来三十春。我悲不忍听，泫然泪沾巾。道人见我少小日，嗟我老大空埃尘。我谓道人言，姑愿有所陈。公孙希世董生逐，子贡结驷原宪贫。伯夷采薇避周粟，许由洗耳为尧民。道虽有用舍，天实为屈伸。子诚空门士，胡为甘隐沦。迩来拔士到屠贩，圈牢往往生麒麟。延英赐对不膜拜，下视罗什来姚秦。方袍骑马使绝域，贺兰山前无缙绅。如子固不羁，何不自化青云身。今我迂疏不知返，悠悠如海空迷津。无钱买山庐峰下，行欲东来长水滨。子如厌世欲已矣，来寄瓶锡为吾邻。
赠通慧大师凈务
作者：陈舜俞
朝代：宋

鄱阳江头逢道人，昔我先子游从亲。
口诵先子诗，别来三十春。
我悲不忍听，泫然泪沾巾。
道人见我少小日，嗟我老大空埃尘。
我谓道人言，姑愿有所陈。
公孙希世董生逐，子贡结驷原宪贫。
伯夷采薇避周粟，许由洗耳为尧民。
道虽有用舍，天实为屈伸。
子诚空门士，胡为甘隠沦。
迩来拔士到屠贩，圈牢往往生麒麟。
延英赐对不膜拜，下视罗什来姚秦。
方袍骑马使绝域，贺兰山前无缙绅。
如子固不羁，何不自化青云身。
今我迂疏不知返，悠悠如海空迷津。
无钱买山庐峰下，行欲东来长水滨。
子如厌世欲已矣，来寄瓶锡为吾邻。
过下方祇园入上方看经院遇八十老僧
作者：陈舜俞
朝代：宋

因过下方院，更指上方登。偃盖杉松路，包金橘柚层。清湾从古好，孤榜复谁曾。八十年前事，凄凉欲问僧。
过下方祇园入上方看经院遇八十老僧
作者：陈舜俞
朝代：宋

因过下方院，更指上方登。
偃盖杉松路，包金橘柚层。
清湾从古好，孤榜復谁曾。
八十年前事，凄凉欲问僧。
过平望驿有怀湖州李使君二首
作者：陈舜俞
朝代：宋

柳色阴阴平望桥，春流西受霅溪潮。玉楼有月清光远，蘋渚生风丽思飘。宁使簿书堆几案，已闻歌咏满渔樵。酒船欲访乌程去，愁费金龟返画桡。凭熊飞隼两溪头，人似冰壶住玉楼。事逐欢谣入渔钓，诗随秋思满汀洲。茶收顾渚旗犹卷，酒贳乌程蚁半浮。去路无多平望驿，客魂秋雨宿扁舟。
过平望驿有怀湖州李使君二首·其一
作者：陈舜俞
朝代：宋

柳色阴阴平望桥，春流西受霅溪潮。
玉楼有月清光远，苹渚生风丽思飘。
宁使簿书堆几案，已闻歌咏满渔樵。
酒船欲访乌程去，愁费金龟返画桡。
过平望驿有怀湖州李使君二首·其一
作者：陈舜俞
朝代：宋

柳色阴阴平望桥，春流西受霅溪潮。玉楼有月清光远，蘋渚生风丽思飘。宁使簿书堆几案，已闻歌咏满渔樵。酒船欲访乌程去，愁费金龟返画桡。
过平望驿有怀湖州李使君二首·其二
作者：陈舜俞
朝代：宋
体裁：七言律诗

凭熊飞隼两溪头，人似冰壶住玉楼。事逐欢谣入渔钓，诗随秋思满汀洲。茶收顾渚旗犹卷，酒贳乌程蚁半浮。去路无多平望驿，客魂秋雨宿扁舟。
送刘吏部得请三茅崇禧观
作者：陈舜俞
朝代：宋

老臣连上皂囊封，去访三茅驾鹤翁。
曾为苍生论敝事，因从紫府得仙风。
收身物外光阴好，回首人间宠辱空。
果满丹成家法在，应携鷄犬入云中。
送刘吏部得请三茅崇禧观
作者：陈舜俞
朝代：宋

老臣连上皂囊封，去访三茅驾鹤翁。曾为苍生论敝事，因从紫府得仙风。收身物外光阴好，回首人间宠辱空。果满丹成家法在，应携鸡犬入云中。
送南康刘道纯秀才起应新诏
作者：陈舜俞
朝代：宋
体裁：古风

太平天子厌弊旧，尽解纲条重结纽。一朝进士各名经，五百年来病声偶。弟子增员岩穴空，博士献书车马走。鸿薄青冥昔在笼，鱼忆沧浪今脱笱。乘时得志君其人，平生好学气撞斗。诋诃毛郑为低眉，辨说仪秦不容口。本需束帛贲圭衡，勉应新书辞畎亩。时髦往往出江南，解褐须期居帝右。藏珍韬椟元待价，搦矢抚弦须应手。勿学迂疏鲁两生，是古非今空白首。
送可则上人还京师开讲
作者：陈舜俞
朝代：宋
体裁：五言律诗

善作空王子，能探佛祖心。浮云无定住，流水度光阴。粝食开盂惯，飞尘坏衲禁。国城传法后，倚锡旧山林。
送喜长老游四明
作者：陈舜俞
朝代：宋

钓竿无竹月空船，事去朱泾不记年。一句弗由他物得，此心知与么人传。无须王老长垂地，掉臂胡僧仰托天。去问玲珑岩上石，□中谁是我师禅。
送喜长老游四明
作者：陈舜俞
朝代：宋

钓竿无竹月空船，事去朱泾不记年。
一句弗由他物得，此心知与么人传。
无鬚王老长垂地，掉臂胡僧仰託天。
去问玲珑岩上石，*中谁是我师禅。
送李户曹官满还江宁
作者：陈舜俞
朝代：宋
体裁：七言律诗

去程牢落且徘徊，听我高吟侑一杯。皦日心胸无愧耻，青衫颜色任尘埃。秦淮形胜多人物，晋室风流入草莱。归到江山聊洗眼，下僚应不久沉才。
送诗僧惠师
作者：陈舜俞
朝代：宋

萧然林下人，病骨霜松槁。若为诗家流，力压古人倒。琢句如琢玉，得之若得宝。有时到极挚，直可补元造。平生乐此乐，白头不知老。数年吴楚游，咏遍泉石好。却怀钟山隐，乡思满春草。橐中何以归，篇篇有留藁。
送诗僧惠师
作者：陈舜俞
朝代：宋

萧然林下人，病骨霜松槁。
若为诗家流，力压古人倒。
琢句如琢玉，得之若得宝。
有时到极挚，直可补元造。
平生乐此乐，白头不知老。
数年吴楚游，咏遍泉石好。
却怀钟山隠，乡思满春草。
橐中何以归，篇篇有留藁。
遇便风
作者：陈舜俞
朝代：宋

舳舻泝隋堤，积潦涵楚甸。
大帆挂长樯，熏飈借良便。
气张中军旗，势疾强弩箭。
浪头喷飞雪，波心落流电。
或如春雷振，又若疾雨溅。
天空文鹢归，珠媚渊龙战。
久来去意切，幸此行色变。
舟子啸引项，挽夫喜盈面。
揭篙无施劳，跃马莫我先。
行吁思景附，坐指交勇羡。
日阴未顷刻，道里历宇县。
津亭倏渡淮，官堠俄入汴。
盛夏草树齐，远水苹藻遍。
晚景稍可爱，少瞬不再见。
我非欲速者，疾目憎转眩。
衣袂聊虚凉，心焉独安宴。
向夕风少休，迟留乐幽睠。
遇便风
作者：陈舜俞
朝代：宋

舳舻溯隋堤，积潦涵楚甸。大帆挂长樯，薰飙借良便。气张中军旗，势疾强弩箭。浪头喷飞雪，波心落流电。或如春雷振，又若疾雨溅。天空文鹢归，珠媚渊龙战。久来去意切，幸此行色变。舟子啸引项，挽夫喜盈面。揭篙无施劳，跃马莫我先。行吁思景附，坐指交勇羡。日阴未顷刻，道里历宇县。津亭倏渡淮，官堠俄入汴。盛夏草树齐，远水蘋藻遍。晚景稍可爱，少瞬不再见。我非欲速者，疾目憎转眩。衣袂聊虚凉，心焉独安宴。向夕风少休，迟留乐幽眷。
采芑诗
作者：陈舜俞
朝代：宋

采采原上芑，盈襜不知多。
惜共藜藿称，命与羹糁和。
值此行役间，遗余杂蓁莪。
京洛夸肥甘，掇撷繄谁何。
休官业已定，不待此首皤。
年年春物繁，期尔山之阿。
采芑诗
作者：陈舜俞
朝代：宋

采采原上芑，盈襜不知多。惜共藜藿称，命与羹糁和。值此行役间，遗馀杂蓁莪。京洛誇肥甘，掇撷繄谁何。休官业已定，不待此首皤。年年春物繁，期尔山之阿。
野烧
作者：陈舜俞
朝代：宋

急烧山上草，莫顾山下木。
烧草得地美，欲种来岁粟。
乘风纵巨燎，烈烈遍岩谷。
既不问玉石，何暇爱麛鹿。
寄谢种粟翁，乘时择嘉谷。
无俾稂莠俱，还见故草绿。
栋材已灰烬，着意规饱腹。
野烧
作者：陈舜俞
朝代：宋

急烧山上草，莫顾山下木。烧草得地美，欲种来岁粟。乘风纵巨燎，烈烈遍岩谷。既不问玉石，何暇爱麛鹿。寄谢种粟翁，乘时择嘉谷。无俾稂莠俱，还见故草绿。栋材已灰烬，著意规饱腹。
销暑楼
作者：陈舜俞
朝代：宋

溪上楼台似玉壶，乐郊春物剩昭苏。
贤侯好士簪裾集，暇日开筵锦绣敷。
擘水脍鲈堆白雪，拨醅酿酒滴真珠。
香飘沈穗萦栏角，歌沸梁尘落坐隅。
约略十洲仙界景，依稀九老洛川图。
席中兰语熏相袭，望裏莲娃貌亦都。
狂客笑吟聊自若，丈人强健不须扶。
送归千骑堂前月，犹照帘虾一半鬚。
销暑楼
作者：陈舜俞
朝代：宋

溪上楼台似玉壶，乐郊春物剩昭苏。贤侯好士簪裾集，暇日开筵锦绣敷。擘水脍鲈堆白雪，拨醅酿酒滴真珠。香飘沈穗萦栏角，歌沸梁尘落坐隅。约略十洲仙界景，依稀九老洛川图。席中兰语薰相袭，望里莲娃貌亦都。狂客笑吟聊自若，丈人强健不须扶。送归千骑堂前月，犹照帘虾一半须。
阅日堂僧橘
作者：陈舜俞
朝代：宋
体裁：五言律诗

阅日堂前橘，山僧手自移。为迎林下客，旋拄路边枝。结实曾防蚁，盈箱不禁儿。他年应记得，蜡屐过门时。
阻风还泊旧浦
作者：陈舜俞
朝代：宋

已作淹留计，行舻岂恨迟。却投前浦宿，还似始来时。寥泬鲈乡远，飘零鹤发悲。犹欣有隐者，度景覆残棋。
阻风还泊旧浦
作者：陈舜俞
朝代：宋

已作淹留计，行舻岂恨迟。
却投前浦宿，还似始来时。
寥泬鲈乡远，飘零鹤髪悲。
犹欣有隠者，度景覆残棋。
雪
作者：陈舜俞
朝代：宋

老来惟有看山癖，踏雪来寻洞府春。
已爱匡庐无俗骨，更逢姑射露天真。
参差玉树千岩裏，高下蓝田一水滨。
乘兴去留人莫怪，风流元是剡中人。
雪
作者：陈舜俞
朝代：宋

老来惟有看山癖，踏雪来寻洞府春。已爱匡庐无俗骨，更逢姑射露天真。参差玉树千岩里，高下蓝田一水滨。乘兴去留人莫怪，风流元是剡中人。
霅溪
作者：陈舜俞
朝代：宋

吴王城下溪，疏凿自开辟。潭潭无涯岸，但见浸垂碧。气增宇宙宽，势吞江湖窄。楼台照清影，河州多嘉植。红鳞生霞朝，金鉴沉月夕。恍如神仙国，远与尘土隔。怪说稔传闻，真源探图籍。天目据西南，两地泻峻极。其傍数百壑，奔走为附益。及兹渊渟处，深不可计尺。稻粱活万家，世无原田瘠。鱼虾孕千石，日见网罟获。阴阴风雨夜，多为蛟龙宅。少游溪上学，长作幕下客。观澜无前志，平世耻吟泽。度量方潢污，临流重惭惜。
霅溪
作者：陈舜俞
朝代：宋

吴王城下溪，疏凿自开闢。
潭潭无涯岸，但见浸垂碧。
气增宇宙宽，势吞江湖窄。
楼台照清影，河州多嘉植。
红鳞生霞朝，金鉴沉月夕。
恍如神仙国，远与尘土隔。
怪说稔传闻，真源探图籍。
天目据西南，两地泻峻极。
其傍数百壑，奔走为附益。
及兹渊渟处，深不可计尺。
稻粱活万家，世无原田瘠。
鱼虾孕千石，日见网罟获。
阴阴风雨夜，多为蛟龙宅。
少游溪上学，长作幕下客。
观澜无前志，平世耻吟泽。
度量方潢污，临流重惭惜。
青龙江醉眠亭
作者：陈舜俞
朝代：宋
体裁：七言律诗

酒担长轻六印腰，醉中一枕敌千朝。兴亡藐比荣枯柳，聚散看同旦暮潮。清兴本应尘外得，香魂徒向水边招。已闻佳士过从约，不为东风返画桡。
题东林寺
作者：陈舜俞
朝代：宋

净社清谈尽，高名野史传。空山留旧寺，老桧识当年。殿古应藏璧，僧閒学种莲。徘徊二林月，犹照虎溪泉。
题东林寺
作者：陈舜俞
朝代：宋

凈社清谈尽，高名野史传。
空山留旧寺，老桧识当年。
殿古应藏璧，僧閒学种莲。
徘徊二林月，犹照虎溪泉。
题娄亿墓
作者：陈舜俞
朝代：宋
体裁：古风

彼何人之门兮，雁行马车。老夫怀金兮，童子纡朱。其取万钟兮，不差毫铢。庖有粱肉兮，腹无图书。天之生此兮，何罪何辜。句读其话言兮，节文其步趋。抱笔而宵吟兮，铺楮而昼涂。天子招其以仕兮，乡人勉呼。众肩相煦摩兮，疾驾争驰驱。有司五上吾名兮，礼部曾不一知。退将羸其角兮，进且跋其胡。行年几六十兮，仅免为白徒。一秩不能胜兮，朝强而暮殂。考妣其谓我何兮，遑悼妻与孥。高者我难诹兮，厚者行难语。诸百恨寂默兮，秋草之墟。
题炉峰阁
作者：陈舜俞
朝代：宋

为爱炉烟拂画檐，小栏今日捲朱帘。不须更踏山前路，可是人间看得厌。
题碧藓亭
作者：陈舜俞
朝代：宋

潇洒阑干碧玉丛，频来游赏似儿童。萦回修竹撩清影，刻画新诗绕翠筒。十载雪霜林色改，几翻风月酒尊空。子猷老去心尝在，终拟为邻作醉翁。
题碧藓亭
作者：陈舜俞
朝代：宋

潇洒阑干碧玉丛，频来游赏似儿童。
萦迴修竹撩清影，刻画新诗绕翠筒。
十载雪霜林色改，几翻风月酒尊空。
子猷老去心尝在，终拟为邻作醉翁。
题秋浦亭
作者：陈舜俞
朝代：宋

牢落真秋浦，江山滞客舟。
身同雁南去，心似水东流。
鸥鸟荒烟裏，渔人古渡头。
只因山色好，来上九华楼。
题秋浦亭
作者：陈舜俞
朝代：宋

牢落真秋浦，江山滞客舟。身同雁南去，心似水东流。鸥鸟荒烟里，渔人古渡头。只因山色好，来上九华楼。
题翠峰院
作者：陈舜俞
朝代：宋

借问鸱夷与季鹰，五湖珍赏复谁曾。惯看销夏湾头月，唯有莫釐山上僧。晚渡浪痕沾坏衲，上方云液洒枯藤。游人欲趁沙鸥去，更伴禅公上翠层。
题翠峰院
作者：陈舜俞
朝代：宋

借问鸱夷与季鹰，五湖珍赏復谁曾。
惯看销夏湾头月，唯有莫釐山上僧。
晚渡浪痕沾坏衲，上方云液洒枯藤。
游人欲趁沙鸥去，更伴禅公上翠层。
题鑪峰阁
作者：陈舜俞
朝代：宋

为爱鑪烟拂画檐，小栏今日捲朱帘。
不须更踏山前路，可是人间看得厌。
饯张郎中
作者：陈舜俞
朝代：宋

莫爱卞山色，莫羡苕水清。山高天早寒，水深潜浪生。维此贤丈人，宇韵和且平。冷清窅无威，妍词吐春英。众人玩其华，君子挹中情。恺悌神所劳，假乐眉寿并。安车省家园，华艾立儿甥。邦君示尊礼，宴衎既丰盈。言还湖上居，载酒饯东城。宾醉可复诉，贵老事非轻。
饯张郎中
作者：陈舜俞
朝代：宋

莫爱卞山色，莫羡苕水清。
山高天早寒，水深潜浪生。
维此贤丈人，宇韵和且平。
冷清窅无威，妍词吐春英。
众人翫其华，君子挹中情。
恺悌神所劳，假乐眉寿并。
安车省家园，华艾立儿甥。
邦君示尊礼，宴衎既丰盈。
言还湖上居，载酒饯东城。
宾醉可復诉，贵老事非轻。
骑牛歌
作者：陈舜俞
朝代：宋

我骑牛，君莫笑，人间万事从吾好。
千金市骨骏马来，乘肥大跃须年少。
蒲为鞯，草为辔，瀑布山前松径裏。
看山听水要行迟，驻策缓驱尘不起。
布袍葛带乌接䍦，山家装束不时宜。
匏樽注酒就背饮，缥囊贮书当角垂。
吟或狂，醉欲倒，同醉同吟白云老。
此老不可天下人，一住庐山三十春。
声如钟，目如电，七十神光射人面。
上牛下牛不要扶，合与山中作画图。
汴州马上竟何如，春泥没腹雨溅帽，夜半归来人已痡。
天真丧尽百忧集，衣食毛髪归妻孥。
争如来骑牛，水光山色同悠悠。
骑牛歌
作者：陈舜俞
朝代：宋

我骑牛，君莫笑，人间万事从吾好。千金市骨骏马来，乘肥大跃须年少。蒲为鞯，草为辔，瀑布山前松径里。看山听水要行迟，驻策缓驱尘不起。布袍葛带乌接䍦，山家装束不时宜。匏樽注酒就背饮，缥囊贮书当角垂。吟或狂，醉欲倒，同醉同吟白云老。此老不可天下人，一住庐山三十春。声如钟，目如电，七十神光射人面。上牛下牛不要扶，合与山中作画图。汴州马上竟何如，春泥没腹雨溅帽，夜半归来人已痡。天真丧尽百忧集，衣食毛发归妻孥。争如来骑牛，水光山色同悠悠。
黄陵庙
作者：陈舜俞
朝代：宋

明月辉在天，落日光转地。天维地轴千万年，粉篁尚有春风泪。苍梧茫茫九疑高，湘江之水多怒涛。袗衣不御琴弦绝，黄陵庙前碑已裂。春禽啼，秋叶飞。行人舟楫去复返，虞舜南巡胡不归。
黄陵庙
作者：陈舜俞
朝代：宋

明月辉在天，落日光转地。
天维地轴千万年，粉篁尚有春风泪。
苍梧茫茫九疑高，湘江之水多怒涛。
袗衣不御琴弦绝，黄陵庙前碑已裂。
春禽啼，秋叶飞。
行人舟楫去復返，虞舜南巡胡不归。
句
作者：陈舜弼
朝代：宋

忧贫仍闵雨。
南柯子·南歌子·德祖家珍熟
作者：陈舜翁
朝代：宋
体裁：词

德祖家珍熟，钱塘五月中。碧梧桐盖翠筠笼。倾向水晶盘内、斗尝空。绛粟成团小，清甜笑蜜浓。微酸犹解惨人容。最是玉纤拈处、染轻红。
春日田园杂兴
作者：陈舜道
朝代：宋

春来非是爱吟诗，诗是田园乐兴时。清入吟怀花月照，红生笑面柳风吹。村声荡耳乌盐角，社酒柔情玉练槌。閒闷閒愁侬不省，春来非是爱吟诗。
春日田园杂兴十首
作者：陈舜道
朝代：宋

春来非是爱吟诗，诗是田园漫兴时。无事花边繙兔册，有时桑下课牛翳。乍随父老看秧去，还共儿童斗草嬉。偶物兴怀浑不奈，春来非是爱吟诗。
春日田园杂兴十首
作者：陈舜道
朝代：宋

春来非是爱吟诗，诗是田园漫兴时。无事花边翻兔册，有时桑下课牛医。乍随父老看秧去，还共儿童斗草嬉。偶物兴怀浑不奈，春来非是爱吟诗。春来非是爱吟诗，诗是田园饮兴时。草酌乍舒情眊氉，花生陡觉眼迷离。才呼枌社人同醉，又问杏村家有谁。长日作劳无不得，春来非是爱吟诗。春来非是爱吟诗，诗是田园懒兴时。放草地牛眠易熟，听花村鴂起来迟。蚕桑辛苦从渠妇，稼穑勤劳任我儿。疏散情怀收不起，春来非是爱吟诗。春来非是爱吟诗，诗是田园引兴时。闻布谷声惊绿野，听提壶语忆青旗。曾因斗草争心起，每为看花乐意随。景物撩人禁不定，春来非是爱吟诗。春来非是爱吟诗，诗是田园寄兴时。稼穑但凭牛犊健，阴晴每付鹁鸪知。托寻花去将予乐，借卷桐吹写所思。抚景寓言良不浅，春来非是爱吟诗。春来非是爱吟诗，诗是田园乘兴时。得暇分畦秧韭菜，趁晴樊圃树棠梨。山烟青笠等闲去，沙地乌犍和醉骑。一片野情羁不住，春来非是爱吟诗。春来非是爱吟诗，诗是田园遣兴时。行傍山翁驱犊父，坐观邻妪试鹅儿。看秧时测水深浅，行菜闲占春早迟。白日渐长消不去，春来非是爱吟诗。春来非是爱吟诗，诗是田园尽兴时。蓐食出门天欲曙，荷锄归路月相随。踏青漫有心情在，耕绿宁甘体力疲。个段工夫偿不足，春来非是爱吟诗。春来非是爱吟诗，诗是田园感兴时。草地耕牛方有犊，花村吠犬那生氂。麦青未必三时粥，桑绿其如二月丝。触物兴怀言不尽，春来非是爱吟诗。
春日田园杂兴十首·其一
作者：陈舜道
朝代：宋

春来非是爱吟诗，诗是田园漫兴时。无事花边翻兔册，有时桑下课牛医。乍随父老看秧去，还共儿童斗草嬉。偶物兴怀浑不奈，春来非是爱吟诗。
春日田园杂兴十首·其一
作者：陈舜道
朝代：宋

春来非是爱吟诗，诗是田园漫兴时。
无事花边翻兔册，有时桑下课牛医。
乍随父老看秧去，还共儿童鬬草嬉。
偶物兴怀浑不奈，春来非是爱吟诗。
春日田园杂兴十首·其一〇
作者：陈舜道
朝代：宋

春来非是爱吟诗，诗是田园感兴时。
草地耕牛方有犊，花村吠犬那生牦。
麦青未必三时粥，桑绿其如二月丝。
触物兴怀言不尽，春来非是爱吟诗。
春日田园杂兴十首·其七
作者：陈舜道
朝代：宋
体裁：七言律诗

春来非是爱吟诗，诗是田园乘兴时。得暇分畦秧韭菜，趁晴樊圃树棠梨。山烟青笠等闲去，沙地乌犍和醉骑。一片野情羁不住，春来非是爱吟诗。
春日田园杂兴十首·其三
作者：陈舜道
朝代：宋

春来非是爱吟诗，诗是田园饮兴时。草酌乍舒情眊氉，花生陡觉眼迷离。才呼枌社人同醉，又问杏村家有谁。长日作劳无不得，春来非是爱吟诗。
春日田园杂兴十首·其三
作者：陈舜道
朝代：宋

春来非是爱吟诗，诗是田园饮兴时。
草酌乍舒情眊矂，花生陡觉眼迷离。
才呼枌社人同醉，又问杏邨家有谁。
长日作劳无不得，春来非是爱吟诗。
春日田园杂兴十首·其九
作者：陈舜道
朝代：宋

春来非是爱吟诗，诗是田园尽兴时。
蓐食出门天欲曙，荷鉏归路月相随。
踏青漫有心情在，耕绿宁甘体力疲。
箇段工夫偿不足，春来非是爱吟诗。
春日田园杂兴十首·其九
作者：陈舜道
朝代：宋

春来非是爱吟诗，诗是田园尽兴时。蓐食出门天欲曙，荷锄归路月相随。踏青漫有心情在，耕绿宁甘体力疲。个段工夫偿不足，春来非是爱吟诗。
春日田园杂兴十首·其二
作者：陈舜道
朝代：宋

春来非是爱吟诗，诗是田园乐兴时。
清入吟怀花月照，红生笑面柳风吹。
村声荡耳乌盐角，社酒柔情玉练槌。
闲闷闲愁侬不省，春来非是爱吟诗。
春日田园杂兴十首·其五
作者：陈舜道
朝代：宋

春来非是爱吟诗，诗是田园引兴时。闻布谷声惊绿野，听提壶语忆青旗。曾因斗草争心起，每为看花乐意随。景物撩人禁不定，春来非是爱吟诗。
春日田园杂兴十首·其五
作者：陈舜道
朝代：宋

春来非是爱吟诗，诗是田园引兴时。
闻布谷声惊绿野，听提壶语忆青旗。
曾因鬬草争心起，每为看花乐意随。
景物撩人禁不定，春来非是爱吟诗。
春日田园杂兴十首·其八
作者：陈舜道
朝代：宋
体裁：七言律诗

春来非是爱吟诗，诗是田园遣兴时。行傍山翁驱犊父，坐观邻妪试鹅儿。看秧时测水深浅，行菜闲占春早迟。白日渐长消不去，春来非是爱吟诗。
春日田园杂兴十首·其六
作者：陈舜道
朝代：宋

春来非是爱吟诗，诗是田园寄兴时。稼穑但凭牛犊健，阴晴每付鹁鸪知。托寻花去将予乐，借卷桐吹写所思。抚景寓言良不浅，春来非是爱吟诗。
春日田园杂兴十首·其六
作者：陈舜道
朝代：宋

春来非是爱吟诗，诗是田园寄兴时。
稼穑但凭牛犊健，阴晴每付鹁鸪知。
託寻花去将予乐，借卷桐吹写所思。
抚景寓言良不浅，春来非是爱吟诗。
春日田园杂兴十首·其十
作者：陈舜道
朝代：宋

春来非是爱吟诗，诗是田园感兴时。草地耕牛方有犊，花村吠犬那生氂。麦青未必三时粥，桑绿其如二月丝。触物兴怀言不尽，春来非是爱吟诗。
春日田园杂兴十首·其四
作者：陈舜道
朝代：宋
体裁：七言律诗

春来非是爱吟诗，诗是田园懒兴时。放草地牛眠易熟，听花村鴂起来迟。蚕桑辛苦从渠妇，稼穑勤劳任我儿。疏散情怀收不起，春来非是爱吟诗。
句
作者：陈般
朝代：宋

四十三年住此间，八十八岁尚红颜。
琼花
作者：陈良
朝代：宋
体裁：七言律诗

淮海春深照月长，灵祠佳树擅孤芳。人迷三月天山雪，风逗千门汉殿香。上苑菁葱思旧赏，金闺回旋入新章。后庭遗韵歌声好，试折琼枝荐一觞。
诗一首
作者：陈良
朝代：宋
体裁：七言绝句

父子联荣世所希，予家何幸窃恩辉。自惭不及吾儿甚，得向亲前谢绿衣。
雪中浴冷泉示诸友
作者：陈良
朝代：宋

风鼓空林雪蔽山，身如铁石不知寒。
尘埃岂是相随物，付与溪流出世閒。
挽郭丈彦邹
作者：陈良佑
朝代：宋

谁起相如疾，空悲武子亡。
平生有高志，属意在诸郎。
梦断驹过隙，风高雁折行。
莫陪千乘送，妙选媿东床。
自紫极观过天柱
作者：陈良孙
朝代：宋
体裁：七言绝句

道在吾身宇宙宽，朝踰云岫暮云关。丹灵不服春风转，欲度世人那得閒。
雪中浴冷泉示诸友
作者：陈良孙
朝代：宋
体裁：七言绝句

风鼓空林雪蔽山，身如铁石不知寒。尘埃岂是相随物，付与溪流出世间。
挽吕东莱二首
作者：陈良祐
朝代：宋

家学相传久，天资自得高。读书如夙习，授业更忘劳。史笔追迁左，诗编继郑毛。渊源有如此，沾丐及吾曹。讲道东阳郡，门生数百人。从游倾里社，忻慕满朝绅。仕宦淹难进，声名烱不泯。伯牛有斯疾，夫子亦悲辛。
挽吕东莱二首·其一
作者：陈良祐
朝代：宋
体裁：五言律诗

家学相传久，天资自得高。读书如夙习，授业更忘劳。史笔追迁左，诗编继郑毛。渊源有如此，沾丐及吾曹。
挽吕东莱二首·其二
作者：陈良祐
朝代：宋
体裁：五言律诗

讲道东阳郡，门生数百人。从游倾里社，忻慕满朝绅。仕宦淹难进，声名烱不泯。伯牛有斯疾，夫子亦悲辛。
挽郭丈彦邹
作者：陈良祐
朝代：宋

谁起相如疾，空悲武子亡。平生有高志，属意在诸郎。梦断驹过隙，风高雁折行。莫陪千乘送，妙选愧东床。
三圣殿
作者：陈良翰
朝代：宋

巨镇标闽越，灵踪肇晋齐。空坛仙一去，古洞佛双栖。化石龟犹在，烧丹井已迷。尘襟谁复悟，惟听晓猿啼。
三圣殿
作者：陈良翰
朝代：宋

巨镇标闽越，灵踪肇晋齐。
空坛仙一去，古洞佛双栖。
化石龟犹在，烧丹井已迷。
尘襟谁復悟，惟听晓猿啼。
同舍弟游柴阳
作者：陈芾
朝代：宋

柴阳高不极，旧是许仙家。
古观开山麓，悬崖吐杏花。
云飞笼晚树，鹤唳落残霞。
且共探玄理，从他日欲斜。
同舍弟游紫阳
作者：陈芾
朝代：宋
体裁：五言律诗

紫阳高不极，旧是许仙家。古观开山麓，悬崖吐杏花。云飞笼晚树，鹤唳落残霞。且共探玄理，从他日欲斜。
挽崔舍人
作者：陈苍舒
朝代：宋

早结渊衷眷，英名擅四方。献箴诚剀切，屡谏极忠良。劝讲黄金殿，修辞白玉堂。簪绅歆盛美，何事遽云亡。昔宰金渊日，获从二陆游。同朝深自喜，投袂意相稠。□□方惊殁，公乎遽若休。佳城知有日，老泪洒西州。
挽崔舍人·其一
作者：陈苍舒
朝代：宋
体裁：五言律诗

早结渊衷眷，英名擅四方。献箴诚剀切，屡谏极忠良。劝讲黄金殿，修辞白玉堂。簪绅歆盛美，何事遽云亡。
挽崔舍人·其二
作者：陈苍舒
朝代：宋
体裁：五言律诗

昔宰金渊日，获从二陆游。同朝深自喜，投袂意相稠。□□方惊殁，公乎遽若休。佳城知有日，老泪洒西州。
题仙都山
作者：陈若拙
朝代：宋
体裁：五言律诗

发地便擎天，根盘数亩烟。化工成突兀，辙迹似雕镌。峭拔殊无倚，孤高众莫肩。轩辕从此去，知复几千年。
题仙都山
作者：陈若拙
朝代：宋

发地便擎天，根盘数亩烟。
化工成突兀，辙迹似雕镌。
峭拔殊无倚，孤高众莫肩。
轩辕从此去，知復几千年。
满庭芳·五洞深沈
作者：陈若晦
朝代：宋
体裁：词

五洞深沈，九峰回抱，望中云汉相侵。
暮春天气，宫殿翠烟深。
一片山光澹净，溪月上、碧水浮金。
环楼杪，仙人度曲，空外响虚音。
龙香，时暗引，青鸾白鹤，飞下秋阴。
露华冷、环珠点缀瑶林。
犹记华胥梦断，从别后、几许追寻。
人间世，逝川东注，红日又西沈。
满庭芳（游人涤赋）
作者：陈若晦
朝代：宋

五洞深沈，九峰回抱，望中云汉相侵。暮春天气，宫殿翠烟深。一片山光澹净，溪月上、碧水浮金。琼楼杪，仙人度曲，空外响虚音。龙香，时暗引，青鸾白鹤，飞下秋阴。露华冷、琼珠点缀瑶林。犹记华胥梦断，从别后、几许追寻。人间世，逝川东注，红日又西沈。
沁园春·拂袖归来
作者：陈若水
朝代：宋
体裁：词

拂袖归来，懒踏前回，京华软尘。算宦游虽好，何如生处，急流勇退，赢得闲人。身羡仙翁，萧然野服，笑咏东溪溪上亭。头犹黑、甚丰姿鹤瘦，标致梅清。今年转觉精神。便次第平头八十人。肯又抛渭钓，似周尚父，且来洛社，作宋耆英。报答明恩，一时分付，贤子贤孙事业新。丹心在，尚瓣香岁岁，遥祝尧龄。
沁园春（寿游侍郎）
作者：陈若水
朝代：宋

某恭审某官受天异禀，间世笃生。光辅三朝，伟甚忠清之节；退发一壑，粹然恬淡之风。帝眷耆英，神绥福祉。某不量寸朽，切庇万间。心之所祈，姑寄沁园春之赋；仁者必寿，愿同庄椿岁之多。俯伏露忱，仰祈电盼。
拂袖归来，懒踏前回，京华欢麈。算宦游虽好，何如生处，急流勇退，赢得闲人。身羡仙翁，萧然野服，笑永东溪溪上亭。头犹黑、甚丰姿鹤瘦，标致梅清。
今年转觉精神。便次第平头八十人。肯又抛渭钓，似周尚父，且来洛社，作宋耆英。报答明恩，一时分付，贤子贤孙事业新。丹心在，尚瓣香岁岁，遥祝尧龄。
卧龙潭
作者：陈范
朝代：宋
体裁：七言绝句

半岩欲堕潭渚深，昼阳不到午阴阴。洞箫一曲瑶笙断，千山万山云水沉。
句
作者：陈范
朝代：宋

倘来轩冕心无必，见在诗书足自娱。
简樊谦斋
作者：陈茝
朝代：宋

一疏辟人千，孤忠殊可贤。丈夫不至此，君子有加焉。事济民生福，言违臣职愆。还须誊谏草，痛哭九重前。
简樊谦斋
作者：陈茝
朝代：宋

一疏闢人千，孤忠殊可贤。
丈夫不至此，君子有加焉。
事济民生福，言违臣职愆。
还须誊谏草，痛哭九重前。
简樊谦斋
作者：陈茝
朝代：宋

一疏闢人千，孤忠殊可贤。
丈夫不至此，君子有加焉。
事济民生福，言违臣职愆。
还须謄谏草，痛哭九重前。
沁园春
作者：陈草阁
朝代：宋

霜剥枯崖，何处邮亭，玉龙夜呼。唤经年幽梦，悠然独觉，参横璇汉，潜彻彻铜壶。漠漠风烟，昏昏水月，醉耸诗肩骑瘦驴。孤吟处，更寻香书影，搔首踟蹰。
古心落落如予。悄独立高寒凌万夫。对荒烟野草，浅浅沙路，班荆三嗅，此意谁知。高卧南阳，归来彭泽，借问风光还似无。难穷处，待凭将妙手，作岁寒图。
沁园春·霜剥枯崖
作者：陈草阁
朝代：宋
体裁：词

霜剥枯崖，何处邮亭，玉龙夜呼。唤经年幽梦，悠然独觉，参横璇汉，漏彻铜壶。漠漠风烟，昏昏水月，醉耸诗肩骑瘦驴。孤吟处，更寻香吊影，搔首踟蹰。古心落落如予。悄独立高寒凌万夫。对荒烟野草，浅溪沙路，班荆三嗅，此意谁如。高卧南阳，归来彭泽，借问风光还似无。难穷处，待凭将妙手，作岁寒图。
句
作者：陈荐
朝代：宋

尘静山川狂鹿死，雷惊天地老龙飞。
垓下
作者：陈荐
朝代：宋
体裁：七言律诗

九里山南楚汉争，风波翻覆走长鲸。霸图欲断中宵失，帝业时来一战成。懒渡沧江惭父老，更无勍敌压韩彭。农人不识当时意，祗得春霖事耦耕。
子房庙
作者：陈荐
朝代：宋
体裁：七言律诗

博浪沙头触副车，潜游东夏识真符。风云智略移秦鼎，星斗功名启汉图。商老已来宁少海，赤松还约访仙都。雍容进退全天道，凛凛高风万古无。
燕子楼
作者：陈荐
朝代：宋

仆射新阡狐兔游，侍儿犹住水边楼。风清玉簟慵攲枕，月好珠帘懒上钩。寒梦觉来沧海阔，新诗吟罢紫兰秋。乐天才思如春雨，断送残花一夕休。
燕子楼
作者：陈荐
朝代：宋

仆射新阡狐兔游，侍儿犹住水边楼。
风清玉簟慵欹枕，月好珠帘懒上鈎。
寒梦觉来沧海阔，新诗吟罢紫兰秋。
乐天才思如春雨，断送残花一夕休。
范增墓
作者：陈荐
朝代：宋
体裁：七言律诗

藏名羞立虎狼朝，乘鹤东依项籍豪。愤失壮图撞玉斗，不知天命与金刀。还家落日埋英气，回首浮云委旧劳。百步西连陵母冢，峨峨先识泰山高。
减字木兰花·其一
作者：陈荧中
朝代：宋

大江北去。未到沧溟终不住。淮水东流。日夜朝宗亦未休。香炉烟袅。浓淡卷舒终不老。寸碧千钟。人醉华胥月色中。
减字木兰花（赠广陵马推官）
作者：陈荧中
朝代：宋
体裁：词

一尊薄酒。满酌劝君君举手。不是亲朋。谁肯相从寂寞滨。人生如梦。梦里惺惺何处用。盏到休辞。醉后全胜未醉时。
卜算子
作者：陈荧中
朝代：宋
体裁：词

咄咄汝何人，眼在眉毛下。明月相随万里来，何处分真假。问著总无言，有口番成哑。荆棘林中自在身，即是知音者。
卜算子·只解劝人归
作者：陈荧中
朝代：宋
体裁：词

只解劝人归，都不留人住。南北东西总是家，劝我归何处。去住总由天，天意人难阻。若得归时我自归，何必闲言语。
卜算子·黄了旧皮肤
作者：陈荧中
朝代：宋
体裁：词

黄了旧皮肤，最是风流处。多少纷纷陌上人，不听春鹃语。触目是家山，到了须拈取。云散长空月满天，好个还乡路。
满庭芳
作者：陈荧中
朝代：宋

槁木形骸，浮云身世，一年两到京华。又还乘兴，闲看洛阳花。闻道革呈红最好，春归后、终委泥沙。忘言处，花开花谢，不似我生涯。
年华。留不住，饥餐困寝，触处为家。这一轮明月，本自无瑕。随分冬裘夏葛，都不会、赤水黄芽。谁知我，春风一拐，谈笑有丹砂。
满庭芳·淮叶缤纷
作者：陈荧中
朝代：宋
体裁：词

淮叶缤纷，江烟浓淡，别尊同倒寒晖。未逢春信，霜露惹征衣。往事元无是处，无须待、回首知非。春鹃语，从来劝我，常道不如归。家山，何处近，江楼帘栋，夕卷朝飞。问西江笋蕨，何似鲈肥。且置华胥旧梦，忘言处、千古同时。君知我，平生心事，相契古来稀。
蓦山溪
作者：陈荧中
朝代：宋

扁舟东去，极目沧波渺。千古送残红，到如今、东流未了。午潮方去，江月照还生，千帆起，玉绳低，枕上莺声晓。
锦囊佳句，韵压池塘草。声遏去年云，恼离怀、余音缭绕。倚楼看镜，此意与谁论，一重水，一重山，目断令人老。
阮郎归·从来多唱杜鹃辞
作者：陈荧中
朝代：宋
体裁：词

从来多唱杜鹃辞。如今真个归。健帆笑里落湖西。回看江浪飞。说情话，复何疑。临流应赋诗。引觞自酌更何之。心闲光景迟。
梧桐
作者：陈葺芷
朝代：宋
体裁：七言绝句

梦回历历雨声中，窗影分明晓色红。出户方知是黄叶，更无一片在梧桐。
游云门
作者：陈蒙
朝代：宋
体裁：五言律诗

杖策耶溪寺，风流忆晋唐。门深云未散，梁古帖犹香。晚翠千峰远，春深一涧长。徘徊松影下，觅句向斜阳。
游虞山
作者：陈蒙
朝代：宋

野店杏花红满枝，江南天气早春时。青山笑我来何晚，白发催人老不知。云窦雪消龙涧满，星坛树偃鹘巢危。明朝欲尽登临兴，还赴云间羽士期。
游虞山
作者：陈蒙
朝代：宋

野店杏花红满枝，江南天气早春时。
青山笑我来何晚，白髮催人老不知。
云窦雪消龙涧满，星坛树偃鹘巢危。
明朝欲尽登临兴，还赴云间羽士期。
穿山
作者：陈蒙
朝代：宋

石门空虚谁凿辟，薜荔挂影苍苔积。悬崖偃树鹘栖巢，古洞出云龙启蛰。
穿山
作者：陈蒙
朝代：宋

石门空虚谁凿闢，薜荔挂影苍苔积。
悬崖偃树鹘栖巢，古洞出云龙启蛰。
题玉芝祠
作者：陈蒙
朝代：宋

玉芝不见草萧萧，古柏阴廊昼寂寥。
琳馆废来余福地，名碑留在记前朝。
碧梧树老鸾飞远，华表天空鹤去遥。
惟有迎仙桥上月，夜深还自照吹箫。
题玉芝祠
作者：陈蒙
朝代：宋

玉芝不见草萧萧，古柏阴廊昼寂寥。琳馆废来馀福地，名碑留在记前朝。碧梧树老鸾飞远，华表天空鹤去遥。惟有迎仙桥上月，夜深还自照吹箫。
一古一律贺懒翁宏仲七十·其一
作者：陈藻
朝代：宋

醵饮高堂庆古希，名存寔是节常仪。百篇自号懒翁诗，一句谁吟持侑卮。我见前程多险巇，朝闻夕可宁不怡。健如此叟更待时，黄金散尽呼来归。
一古一律贺懒翁宏仲七十·其一
作者：陈藻
朝代：宋

醵饮高堂庆古希，名存寔是节常仪。
百篇自号懒翁诗，一句谁吟持侑巵。
我见前程多险巇，朝闻夕可宁不怡。
健如此叟更待时，黄金散尽呼来归。
一古一律贺懒翁宏仲七十·其二
作者：陈藻
朝代：宋
体裁：七言律诗

当年嗽卧丈人家，鼓笛村村改岁华。选肉必多储胃肾，忌鲜缘不啖鱼虾。闺房德义谈虽切，事业身穷报自赊。肺疾晚侵谁是主，看君七十更寒些。
三教
作者：陈藻
朝代：宋
体裁：七言绝句

枉费工夫是学仙，圣门妙处与僧传。百年合死千年赘，一物都无万物全。
上东山坟寄敬之弟
作者：陈藻
朝代：宋

东山零落古三丘，力薄那能抑得周。赖有阿连沾寸禄，我惭到老一来休。
上东山坟寄敬之弟
作者：陈藻
朝代：宋

东山零落古三丘，力薄那能抑得周。
頼有阿连霑寸禄，我惭到老一来休。
与宗上人同饮
作者：陈藻
朝代：宋

同年同月又同时，邂逅僧房把酒卮。五十年来未相识，邻州两舍贺生儿。
与宗上人同饮
作者：陈藻
朝代：宋

同年同月又同时，邂逅僧房把酒巵。
五十年来未相识，邻州两舍贺生儿。
与景晦
作者：陈藻
朝代：宋
体裁：七言律诗

乡闾好事喜人传，闻说当初赋断弦。得暇灌花花造化，有方种药药神仙。忽看脚下相随处，又是人间别样天。数亩南园谁更管，任他荒草欲平肩。
丘叔乔七十生朝二首
作者：陈藻
朝代：宋

人生七十为稀有，强健如公有几人。况是上元灯火夜，儿孙楚楚贺生辰。大儿别有论文眼，朴实无他是次丁。长女嫁夫能俭约，小娘骂婿见财轻。
丘叔乔七十生朝二首·其一
作者：陈藻
朝代：宋
体裁：七言绝句

人生七十为稀有，强健如公有几人。况是上元灯火夜，儿孙楚楚贺生辰。
丘叔乔七十生朝二首·其二
作者：陈藻
朝代：宋

大儿别有论文眼，朴实无他是次丁。
长女嫁夫能俭约，小娘駡婿见财轻。
丘叔乔七十生朝二首·其二
作者：陈藻
朝代：宋

大儿别有论文眼，朴实无他是次丁。长女嫁夫能俭约，小娘骂婿见财轻。
丘叔乔八十
作者：陈藻
朝代：宋

乐欲永千年，愁难禁一夕。
大家于此且贪生，八十孩儿题向额。
今朝门下庆相符，坐有绣衣为上客。
况乎二弟古稀余，左酬右劝皆精力。
阿婆纔小三五秋，卜婚日者神无敌。
灯火鰲山弧矢晨，姓名往往登仙籍。
借问人间见几多，答云造化悭斯席。
丘叔乔八十
作者：陈藻
朝代：宋

乐欲永千年，愁难禁一夕。大家于此且贪生，八十孩儿题向额。今朝门下庆相符，坐有绣衣为上客。况乎二弟古稀馀，左酬右劝皆精力。阿婆才小三五秋，卜婚日者神无敌。灯火鳌山弧矢晨，姓名往往登仙籍。借问人间见几多，答云造化悭斯席。
丘子中生日
作者：陈藻
朝代：宋
体裁：七言排律

名卿先达陈君举，年将三十登州补。袖中有启谢主文，为缘场屋新推许。斯翁自小学雕虫，性情朴直浮谁语。旗铃绝不到门庭，却有儿郎能战取。高名前日挂县庠，引此寿觞来献父。莫嫌小胜未当论，知是叙封初步武。
丘德基七十
作者：陈藻
朝代：宋
体裁：七言绝句

斯翁千岁也何愁，七十真堪贺礼修。多少人间贫病客，不贪天地久相留。
丘景运生孙叔南生子戏赠以诗二首
作者：陈藻
朝代：宋

齿序逢君我在前，小儿学语舌初便。如君未是生孙早，若比他人晚数年。两人乡曲是同年，行坐相推日月先。莫道丘公孙是女，林郎初画洗儿钱。
丘景运生孙叔南生子戏赠以诗二首·其一
作者：陈藻
朝代：宋
体裁：七言绝句

齿序逢君我在前，小儿学语舌初便。如君未是生孙早，若比他人晚数年。
丘景运生孙叔南生子戏赠以诗二首·其二
作者：陈藻
朝代：宋
体裁：七言绝句

两人乡曲是同年，行坐相推日月先。莫道丘公孙是女，林郎初画洗儿钱。
丙子秋作
作者：陈藻
朝代：宋
体裁：七言绝句

今年时雨即时旸，用向田园每恰当。刈者不愁耕者喜，似曾真宰与商量。
东宁初夏得叔达书自都下来言去秋与乡荐寻闻下第想就试上庠赋诗寄之
作者：陈藻
朝代：宋

天涯无伴只思渠，知在杭州有故庐。闽岭秋空翔一鹗，融江夏日煮双鱼。合看髫龁登科去，却有髭须落第初。大学好还元祐体，松峬莫便赋归欤。
东宁初夏得叔达书自都下来言去秋与乡荐寻闻下第想就试上庠赋诗寄之
作者：陈藻
朝代：宋

天涯无伴只思渠，知在杭州有故庐。
闽岭秋空翔一鹗，融江夏日煮双鱼。
合看髫龁登科去，却有髭鬚落第初。
大学好还元佑体，松峬莫便赋归欤。
东林春晚作
作者：陈藻
朝代：宋

团栾四面山，我住一山裏。
相距能几何，开方祗百里。
日月出东西，星辰运终始。
云霞千万状，烟雨无穷美。
谁云天体大，仰看全于此。
穷儒治生计，富盛谁与拟。
新晴麻麦秀，拥戴峰峦起。
牡丹芍药歇，春意浓未已。
野花悉力开，白者真珠比。
蔷薇及宝相，争斗何绮靡。
藩篱成障幕，村墟化城市。
世上岂寂寥，俯仰昧斯旨。
芙蕖开欲来，黄菊日可指。
寒梅即艮卦，为魁向年底。
循环无了日，物物从头理。
康宁不相放，卧病尔为尔。
东林春晚作
作者：陈藻
朝代：宋

团栾四面山，我住一山里。相距能几何，开方祗百里。日月出东西，星辰运终始。云霞千万状，烟雨无穷美。谁云天体大，仰看全于此。穷儒治生计，富盛谁与拟。新晴麻麦秀，拥戴峰峦起。牡丹芍药歇，春意浓未已。野花悉力开，白者真珠比。蔷薇及宝相，争斗何绮靡。藩篱成障幕，村墟化城市。世上岂寂寥，俯仰昧斯旨。芙蕖开欲来，黄菊日可指。寒梅即艮卦，为魁向年底。循环无了日，物物从头理。康宁不相放，卧病尔为尔。
东楼夜望
作者：陈藻
朝代：宋
体裁：七言绝句

愁来无酒话无人，明月楼中万里身。说与长江流水去，汝今穿海入吾闽。
中元连宿竹园刘叔嘉宅
作者：陈藻
朝代：宋
体裁：七言绝句

朝朝风雨过中元，已熟之禾未易存。正是忙时人却暇，且偷佳节倒芳尊。
中秋
作者：陈藻
朝代：宋
体裁：七言绝句

诗书读罢问耕牛，待得时来死便休。一带空村无润屋，聊因社肉作中秋。
丹井怀叔达
作者：陈藻
朝代：宋
体裁：五言律诗

喜称吾子赋，羞道少年时。别去休论易，愁来欲寄诗。夕阳书不到，残月梦相随。晚岁伤心事，松峬独语谁。
久不到黄石故人相见多喜余红颜吴世执友喻之霜柿谓其熟而将坠也
作者：陈藻
朝代：宋
体裁：七言绝句

年将四十客莆阳，丱角相看笑语长。今日生男行冠礼，老如霜柿又逢场。
久不得刘九书因题寄之
作者：陈藻
朝代：宋

刘郎踪迹若为疎，蟹井山前似里闾。
少小麻风今半愈，长成项疾喜全除。
丰年谁与尝新稻，吉日因知仄旧庐。
何事别君纔百里，可堪终岁断来书。
久不得刘九书因题寄之
作者：陈藻
朝代：宋

刘郎踪迹若为疏，蟹井山前似里闾。少小麻风今半愈，长成项疾喜全除。丰年谁与尝新稻，吉日因知仄旧庐。何事别君才百里，可堪终岁断来书。
久为尘事关怀因成一绝
作者：陈藻
朝代：宋
体裁：七言绝句

读书得趣是神仙，未若神仙断火烟。解把老夫埋俗窟，多时不放上青天。
九峰僧房看山
作者：陈藻
朝代：宋

寺前寺后木弯环，殿裏庄严佛一般。
衲子开窗还礼拜，生株何用巧雕残。
九峰僧房看山
作者：陈藻
朝代：宋

寺前寺后木弯环，殿里庄严佛一般。衲子开窗还礼拜，生株何用巧彫残。
九峰看菊
作者：陈藻
朝代：宋
体裁：七言绝句

平生寻菊未曾遭，直上成丛一丈高。几处禅房惊老眼，满堂佛像自森罗。
九峰过重阳
作者：陈藻
朝代：宋

算来七十五重阳，无酒今朝对菊黄。记得苏杭船上坐，一番醒眼咏诗章。登高却是今最高，九峰寺上诵庄骚。茶话恰宜汤饼素，满身风痒怕村醪。
九峰过重阳·其一
作者：陈藻
朝代：宋
体裁：七言绝句

算来七十五重阳，无酒今朝对菊黄。记得苏杭船上坐，一番醒眼咏诗章。
九峰过重阳·其二
作者：陈藻
朝代：宋

登高却是今最高，九峰寺上诵庄骚。
茶话恰宜汤餠素，满身风痒怕村醪。
九峰过重阳·其二
作者：陈藻
朝代：宋

登高却是今最高，九峰寺上诵庄骚。茶话恰宜汤饼素，满身风痒怕村醪。
书子诲所寄诗后
作者：陈藻
朝代：宋
体裁：七言绝句

摇膝支颐体渐康，入门已作白家香。从今休傍官人俗，但向林泉呼二郎。
书怀奉简张谦父
作者：陈藻
朝代：宋

浮家官道傍，日夕逢佳客。无钱可用丹，有眼非开白。今春宁远遁，往岁多惭色。一饭不能酬，饥来祗乞食。才华张八老，老昧幽居僻。邂逅出新醅，慇勤如旧识。烧笋美鲜尝，买羊甘贵直。畦蔬绕舍生，园果亦堪摘。看君虽贫士，与我同庚帙。夫何造物偏，格我强其力。
书怀奉简张谦父
作者：陈藻
朝代：宋

浮家官道傍，日夕逢佳客。
无钱可用丹，有眼非开白。
今春宁远遁，往岁多惭色。
一饭不能酬，饥来祗乞食。
才华张八老，老昧幽居僻。
邂逅出新醅，慇懃如旧识。
烧笋美鲜尝，买羊甘贵直。
畦蔬遶舍生，园果亦堪摘。
看君虽贫士，与我同庚袠。
夫何造物偏，格我强其力。
云庵觅诗
作者：陈藻
朝代：宋
体裁：七言绝句

百级危阶上翠峦，四边山色自低环。海乡无限萧条景，收到楼前是美观。
仲秋过卢北山子俞尝新醖作
作者：陈藻
朝代：宋
体裁：七言绝句

白秫新收酿得红，洗锅吹火煮油葱。莫嫌倾出清和浊，胜是尝来辣且浓。
伯温索诗贺令姊夫生朝
作者：陈藻
朝代：宋
体裁：七言排律

一生开读度残年，纠者劳劳与办钱。恰似丛林充化士，历多世态得真禅。忽教衰老亲题疏，也且低垂敢自贤。随顺却遭开眼白，屈伸谁识草经玄。官催租赋鞭笞急，家乏憔苏色语煎。节序酒殽虽可废，妻孥沟壑恐将填。不成底事空归去，别问良媒解倒悬。乐内太深颜氏子，生朝索贺郭郎篇。
伯温索诗贺令姊夫生朝
作者：陈藻
朝代：宋

一生开读度残年，纠者劳劳与办钱。
恰似丛林充化士，历多世态得真禅。
忽教衰老亲题疏，也且低垂敢自贤。
随顺却遭开眼白，屈伸谁识草经玄。
官催租赋鞭笞急，家乏憔苏色语煎。
节序酒肴虽可废，妻孥沟壑恐将填。
不成底事空归去，别问良媒解倒悬。
乐内太深颜氏子，生朝索贺郭郎篇。
余融州生日
作者：陈藻
朝代：宋
体裁：七言绝句

牂牁相遇说长年，一在公堂一洞天。清远使君黄石老，西周柱史混元仙。
值事有感怀渔溪丘德基
作者：陈藻
朝代：宋
体裁：五言律诗

纷纷场屋士，闻见是空虚。此老何曾学，高怀却有书。对人惟静默，有饭即安居。说到荣华事，生平不计渠。
偶游白渡怀刘九
作者：陈藻
朝代：宋

心随飞鸟过寒沙，两岸沿江曲又斜。便有只船乘月渡，都无五里到君家。
偶游白渡怀刘九
作者：陈藻
朝代：宋

心随飞鸟过寒沙，两岸沿江曲又斜。
便有隻船乘月渡，都无五里到君家。
元夕同社众携灯上山谒神祠
作者：陈藻
朝代：宋

城中箫鼓闹鰲山，灯火千村别一般。
今夕崔嵬行乐处，向时模仿仰头看。
元夕同社众携灯上山谒神祠
作者：陈藻
朝代：宋

城中箫鼓闹鳌山，灯火千村别一般。今夕崔嵬行乐处，向时模仿仰头看。
元日平江作
作者：陈藻
朝代：宋

草粿京团要贺年，玉融风俗不同天。元正卯醉长洲市，又忆浮家厌海鲜。
元日平江作
作者：陈藻
朝代：宋

草粿京糰要贺年，玉融风俗不同天。
元正卯醉长洲市，又忆浮家厌海鲜。
六月望夜纪饮
作者：陈藻
朝代：宋
体裁：七言绝句

年老聊依年少游，月圆庭上似中秋。举杯问月争多少，一度犹行甲子周。
冬日
作者：陈藻
朝代：宋

冬日何曾短，寒更有许长。红炉那作伴，白发早还乡。旧酒谁赊饮，新诗自写藏。故人思不见，独绕野梅香。
冬日
作者：陈藻
朝代：宋

冬日何曾短，寒更有许长。
红炉那作伴，白髮早还乡。
旧酒谁赊饮，新诗自写藏。
故人思不见，独遶野梅香。
冬日南谷读书
作者：陈藻
朝代：宋

列岫开平野，修墙隐密林。暗泉闻雨响，寒日觉冬深。眼底孤村近，云边小树侵。何须钱买屋，空寺足闲吟。
冬日南谷读书
作者：陈藻
朝代：宋

列岫开平野，修墙隠密林。
暗泉闻雨响，寒日觉冬深。
眼底孤村近，云边小树侵。
何须钱买屋，空寺足闲吟。
冬日融州绝句
作者：陈藻
朝代：宋

四只渔船叩板木，几家茅屋长儿孙。天寒水浅江成路，地僻人稀郭赛村。
冬日融州绝句
作者：陈藻
朝代：宋

四隻渔船叩板木，几家茅屋长儿孙。
天寒水浅江成路，地僻人稀郭赛村。
冬日赠宏仲
作者：陈藻
朝代：宋

爱君方始卜邻居，君又移家二里余。
日裏苦无时刻到，人情便觉往来疎。
风霜今岁携杯几，淮淛明年解缆初。
兄嫂恩多因怨我，语言虽恶敢嗔渠。
冬日赠宏仲
作者：陈藻
朝代：宋

爱君方始卜邻居，君又移家二里馀。日里苦无时刻到，人情便觉往来疏。风霜今岁携杯几，淮浙明年解缆初。兄嫂恩多因怨我，语言虽恶敢嗔渠。
冬至寄行甫腾叔
作者：陈藻
朝代：宋
体裁：七言律诗

江浙羁栖怕雪霜，早年听得晚年尝。生涯败意多谙历，节序随缘少感伤。鸭肉馄饨看土俗，糯丸麻汁阻家乡。二千里外寻君话，今日那堪各一方。
凭栏
作者：陈藻
朝代：宋
体裁：七言绝句

少壮营营正苦心，凭栏况味不如今。如今饭散凭栏立，一本寒枯木在林。
刘五十丈生日
作者：陈藻
朝代：宋
体裁：七言绝句

与君他语自差殊，独爱交财是丈夫。愿见年年生日会，老来活计尚关渠。
刘公父新理花畦约赏菊因成乐轩行
作者：陈藻
朝代：宋
体裁：古风

旧屋早易主，新椽办无钱。帡幪托亲友，蹉跎经岁年。碎累入安宅，只身出随缘。引腹挂蛛网，移檐饵羽鲜。所愧历游赏，不劳携馔筵。美名吾敢僣，茂实众推先。但名长乐郡，谁拟地行仙。玉融未遍眼，银发久垂肩。何况县十二，欲周里数千。轩斋或寄寓，宿食辄留连。公父白日暇，后园清兴牵。种花成趣易，席草觉情宣。犬鸡交巷陌，风月自林泉。匼匝山围野，晴明霞散天。红萸把虽过，黄菊采犹怜。咏我昔文赋，泛渠今酒舡。
刘公父新理花畦约赏菊因成乐轩行
作者：陈藻
朝代：宋

旧屋早易主，新椽办无钱。帡幪托亲友，蹉跎经岁年。碎累入安宅，只身出随缘。引腹挂蛛网，移檐饵羽鲜。所愧历游赏，不劳携馔筵。美名吾敢僣，茂实众推先。但名长乐郡，谁拟地行仙。玉融未遍眼，银发久垂肩。何况县十二，欲周里数千。轩斋或寄寓，宿食辄留连。公父白日暇，后园清兴牵。种花成趣易，席草觉情宣。犬鸡交巷陌，风月自林泉。匼匝山围野，晴明霞散天。红萸把虽过，黄菊采犹怜。咏我昔文赋，泛渠今酒船。
刘公父新理花畦约赏菊因成乐轩行
作者：陈藻
朝代：宋

旧屋早易主，新椽办无钱。
帡幪託亲友，蹉跎经岁年。
碎累入安宅，隻身出随缘。
引腹挂蛛网，移檐饵羽鲜。
所愧历游赏，不劳携馔筵。
美名吾敢僣，茂实众推先。
但名长乐郡，谁拟地行仙。
玉融未遍眼，银髮久垂肩。
何况县十二，欲周里数千。
轩斋或寄寓，宿食辄留连。
公父白日暇，后园清兴牵。
种花成趣易，席草觉情宣。
犬鸡交巷陌，风月自林泉。
匼匝山围野，晴明霞散天。
红萸把虽过，黄菊采犹怜。
咏我昔文赋，泛渠今酒舡。
刘躔父生男
作者：陈藻
朝代：宋
体裁：七言绝句

生来长诵老夫诗，那可无诗庆浴儿。得巽曾吟吟是谶，果然先偶次从奇。
刘骍子初冠勉以诗
作者：陈藻
朝代：宋

汝爷十五初裹头，桂堂读书从我游。汝今裹头恰十五，两载东林就规矩。我身只是前时命，汝家岁久无衰盛。族人快活羡汝爷，汝又胜爷好情性。瑩彻温柔好性情，更须奋笔趋前程。苦思入神方得句，才如诸舅岂无甥。
刘骍子初冠勉以诗
作者：陈藻
朝代：宋
体裁：古风

汝爷十五初裹头，桂堂读书从我游。汝今裹头恰十五，两载东林就规矩。我身只是前时命，汝家岁久无衰盛。族人快活羡汝爷，汝又胜爷好情性。莹彻温柔好性情，更须奋笔趋前程。苦思入神方得句，才如诸舅岂无甥。
别平江扬元鼎二首
作者：陈藻
朝代：宋

染指鼀羹有子云，乃能留客话皇坟。不知造化何悭甚，遣出平江要别君。黄菊来时正绕篱，真柑续到蟹偏肥。尝罢河豚归楫动，消梅初熟柳花飞。
别平江扬元鼎二首·其一
作者：陈藻
朝代：宋
体裁：七言绝句

染指鼀羹有子云，乃能留客话皇坟。不知造化何悭甚，遣出平江要别君。
别平江扬元鼎二首·其二
作者：陈藻
朝代：宋

黄菊来时正绕篱，真柑续到蟹偏肥。尝罢河豚归楫动，消梅初熟柳花飞。
别平江扬元鼎二首·其二
作者：陈藻
朝代：宋

黄菊来时正遶篱，真柑续到蟹偏肥。
尝罢河豚归楫动，消梅初熟柳花飞。
别林肃翁
作者：陈藻
朝代：宋

满怀装货出门前，多寡相酬应世缘。取友无他惟会理，逢僧祇此是谈禅。乐生个里真惭愧，用向稠中足裹缠。便谢化工分付足，莫言行李去萧然。
别林肃翁
作者：陈藻
朝代：宋

满怀装货出门前，多寡相酬应世缘。
取友无他惟会理，逢僧祇此是谈禅。
乐生箇裏真惭愧，用向稠中足裹缠。
便谢化工分付足，莫言行李去萧然。
别王司法
作者：陈藻
朝代：宋

维舟江岸偶相邻，还与吾翁是故人。颜貌不知今日改，姓名方记旧时亲。少年壮笔生应贵，白发青衫今尚贫。一笑羊城聊适意，明朝话别两酸辛。
别王司法
作者：陈藻
朝代：宋

维舟江岸偶相邻，还与吾翁是故人。
颜貌不知今日改，姓名方记旧时亲。
少年壮笔生应贵，白髮青衫今尚贫。
一笑羊城聊适意，明朝话别两酸辛。
别舅氏
作者：陈藻
朝代：宋

表裏真容拜跪妨，老夫拱揖谩焚香。
凋尽双亲一辈行，两世能留独渭阳。
劣甥今年七十五，花甲戊辰先戊午。
若非相见皆贫苦，多少垆边好歌舞。
别舅氏
作者：陈藻
朝代：宋

表里真容拜跪妨，老夫拱揖谩焚香。凋尽双亲一辈行，两世能留独渭阳。劣甥今年七十五，花甲戊辰先戊午。若非相见皆贫苦，多少垆边好歌舞。
别蔡伯畛
作者：陈藻
朝代：宋

我本三山城下居，谁人共读艾轩书。
固无田宅堪归老，纵有文章适见疎。
黄石出门多俊逸，白头似子去乡闾。
六经正说终茫昧，不遣吾侪意气舒。
别蔡伯畛
作者：陈藻
朝代：宋

我本三山城下居，谁人共读艾轩书。固无田宅堪归老，纵有文章适见疏。黄石出门多俊逸，白头似子去乡闾。六经正说终茫昧，不遣吾侪意气舒。
别融州
作者：陈藻
朝代：宋
体裁：七言绝句

两年为客忆乡关，樽酒何时别此间。今日移舟出城市，多情却恋眼中山。
到平江遇雨次日见元鼎扬丈
作者：陈藻
朝代：宋
体裁：七言律诗

此来便拟见扬雄，席帽那堪走雨中。漫刺修成还自袖，高门许入不能通。姓名多谢曾相问，粮屦从今未解穷。孟子休须嗔乐克，无车只等日轮东。
剪春罗
作者：陈藻
朝代：宋
体裁：七言绝句

随时宫女逐流波，尚有精魂在处多。待到百花零落尽，从头子细剪春罗。
北风
作者：陈藻
朝代：宋

田园移主只丘坟，他邑浮家每断魂。又向邻州为客久，北风终夜梦柴门。
北风
作者：陈藻
朝代：宋

田园移主只丘坟，他邑浮家每断魂。
又向隣州为客久，北风终夜梦柴门。
十月一日毗陵作
作者：陈藻
朝代：宋
体裁：七言绝句

听得常州多菜色，到来市井亦安然。今朝正值焦糟节，车马翩翩上墓田。
卢北山元夕
作者：陈藻
朝代：宋

社屋相忘鼓笛鸣，空村步月兴堪乘。
何须更要鰲山立，野烧天边胜看灯。
卢北山元夕
作者：陈藻
朝代：宋

社屋相忘鼓笛鸣，空村步月兴堪乘。何须更要鳌山立，野烧天边胜看灯。
卢子俞幼孙晬日
作者：陈藻
朝代：宋
体裁：七言绝句

我与良翁似有缘，命名与述战龙天。事忙不记垂弧旦，恰到渠家遇晬筵。
叔嘉叔平既斩衰祝之以诗
作者：陈藻
朝代：宋

大儿年十四，三五不知八。
源流于其母，造化保太察。
小儿十岁周，松竹不知对。
吾休置奴婢，天遣供井碓。
我昔训童多，虚受人家怨。
愚智暗中分，何以偿渠愿。
怪我自生儿，寒窗仍未睹。
亲朋责我苛，诲之非莽卤。
易教委虚谈，过庭祗取笑。
谁将蝴蜨飞，勒作秋蝉叫。
乃舅久从游，村巫语又听。
身死欲葬埋，发掘安可凭。
两世太平山，此墓何人主。
有房既分派，无息堪应举。
农商攀不及，矧乃君子儒。
生前聊尔尔，没后真卑污。
他日主我丧，通经得两郎。
试之以巨创，整整到大祥。
愿汝且康健，送我归山岗。
叔嘉叔平既斩衰祝之以诗
作者：陈藻
朝代：宋

大儿年十四，三五不知八。源流于其母，造化保太察。小儿十岁周，松竹不知对。吾休置奴婢，天遣供井碓。我昔训童多，虚受人家怨。愚智暗中分，何以偿渠愿。怪我自生儿，寒窗仍未睹。亲朋责我苛，诲之非莽卤。易教委虚谈，过庭祗取笑。谁将蝴蝶飞，勒作秋蝉叫。乃舅久从游，村巫语又听。身死欲葬埋，发掘安可凭。两世太平山，此墓何人主。有房既分派，无息堪应举。农商攀不及，矧乃君子儒。生前聊尔尔，没后真卑污。他日主我丧，通经得两郎。试之以巨创，整整到大祥。愿汝且康健，送我归山岗。
叔清留饮座上感怀
作者：陈藻
朝代：宋

十夜不相见，一见又如初。
兄弟无人在，交朋却我余。
矢弧皆后挂，铭旐竞先书。
有酒堪留客，悲怀且扫除。
叔清留饮座上感怀
作者：陈藻
朝代：宋

十夜不相见，一见又如初。兄弟无人在，交朋却我馀。矢弧皆后挂，铭旐竞先书。有酒堪留客，悲怀且扫除。
叔达及第书走笔答之
作者：陈藻
朝代：宋

君在临安落第时，我从融水寄君诗。
君归莆阳为荐首，我到渔溪饯君酒。
龙飞唱第才俊多，健笔如君非甲科。
终然学问有知己，姓名不记今卑矣。
人灵世上如豺虎，我行厄运遭其侮。
白头胶膝变须臾，一面那知深肺腑。
书报青山七月还，开书已觉开愁颜。
何时七月听君话，话我年来路转囏。
叔达及第书走笔答之
作者：陈藻
朝代：宋

君在临安落第时，我从融水寄君诗。君归莆阳为荐首，我到渔溪饯君酒。龙飞唱第才俊多，健笔如君非甲科。终然学问有知己，姓名不记今卑矣。人灵世上如豺虎，我行厄运遭其侮。白头胶膝变须臾，一面那知深肺腑。书报青山七月还，开书已觉开愁颜。何时七月听君话，话我年来路转艰。
口占寄林子六
作者：陈藻
朝代：宋
体裁：七言绝句

日月相催不放迟，寄诗又是去年时。近来未省开怀否，还似从前尚皱眉。
同行归急困倦不能诗
作者：陈藻
朝代：宋
体裁：五言律诗

行李放迟迟，周遭好拾诗。归程催我急，脚力与神疲。来往成虚费，科名未有期。流传堪脍炙，造物不相亏。
听吴毕闻讲杜诗今夕行因效释子偈体成一绝
作者：陈藻
朝代：宋
体裁：七言绝句

春秋皆贬事无褒，庄子思之意若何。下笔便为齐物论，大家命酒且高歌。
听雨
作者：陈藻
朝代：宋
体裁：七言绝句

逋负关心籴谷偿，麦苗准拟贴春粮。连宵不寝听微雨，错喜檐花滴数行。
吾乡有李明府其伯子襟怀夐然世表某早知敬慕长诵诸人今老矣辄韵之以贻其子孙云
作者：陈藻
朝代：宋
体裁：古风

庙食于莆李长者，变海为田散郊野。福宜孙子百千年，家甲三山总文雁。西城一位京朝郎，官虽未显善声扬。伯曰孝纯遵义方，潘安容貌心蒙庄。幼小抠趋父执时，挂口何曾闻是非。到了交游如一日，肯学世情随盛衰。我头半白言稍传，晚出要教识前贤。睽远莫能修世契，拟将下笔无由缘。喜今有便归乡多，吾侄春中偏饮和。老去旧怀因称叙，吉人与就幸如何。满眼各为君父子，谁忧平地起风波。
呼卢
作者：陈藻
朝代：宋

年少相看百虑无，才过旅邸便呼卢。热中更不知行李，却把黄粱付老夫。
呼卢
作者：陈藻
朝代：宋

年少相看百虑无，纔过旅邸便呼卢。
热中更不知行李，却把黄粱付老夫。
和林君作起叔梅诗韵
作者：陈藻
朝代：宋
体裁：七言律诗

林逋没后几星霜，苦要吟梅弄爝光。两处湖光看共色，一家诗句嗅同香。花开再约谈玄白，驽老那能逐乘黄。又恐来冬随计吏，仙霞不管似羊肠。
和林子望二绝
作者：陈藻
朝代：宋

劝君莫要叹无官，门荫何如自致难。谁肯宦途为第二，玉阶好好唱名还。劝君莫要叹无官，幸有田园在故山。满室清风满林月，人生何事胜于閒。
和林子望二绝·其一
作者：陈藻
朝代：宋

劝君莫要叹无官，门荫何如自致难。谁肯宦途为第二，玉阶好好唱名还。
和林子望二绝·其一
作者：陈藻
朝代：宋

劝君莫要嘆无官，门荫何如自致难。
谁肯宦途为第二，玉阶好好唱名还。
和林子望二绝·其二
作者：陈藻
朝代：宋

劝君莫要叹无官，幸有田园在故山。满室清风满林月，人生何事胜于閒。